Радий Хәбиров: «Башҡортостан юлдарында меңдән ашыу фотовидеотеркәү камералары ҡуйыла»\nЙыл дауамында Башҡортостан юлдарында фотовидеотеркәү камералары, шулай уҡ «бығаса булмаған һанда» юл һыҙаттары барлыҡҡа килергә тейеш. Башҡортостан Башлығы вазифаһын ваҡытлыса башҡарыусы Радий Хәбиров «Фейсбук»тағы сәхифәһендә ошо хаҡта хәбәр итте.#национальныепроекты;#нацпроекты;#региональныепроекты;#регпроекты;#нацпроектыБашкортостан;#ВладимирПутин\nЙыл дауамында Башҡортостан юлдарында фотовидеотеркәү камералары, шулай уҡ «бығаса булмаған һанда» юл һыҙаттары барлыҡҡа килергә тейеш. Башҡортостан Башлығы вазифаһын ваҡытлыса башҡарыусы Радий Хәбиров «Фейсбук»тағы сәхифәһендә ошо хаҡта хәбәр итте.\n«Төп бурыстарыбыҙҙың береһе – кешеләрҙең ғүмере өсөн көрәшеү, шул иҫәптән юл-транспорт ваҡиғаларында һәләк булыу статистикаһын кәметеү. Был – күп яҡлы мәсьәлә. Эйе, кешеләр йыш ҡына үҙ ғәйебе менән һәләк була – тиҙлек режимын үтәмәү, ярамаған урындарҙа юл аша сығыу арҡаһында. Ләкин ошо күңелһеҙ статистикала беҙҙең дә ғәйеп бар. Шуға бәйле беҙ саралар күрергә тейешбеҙ», — тип яҙҙы төбәк етәксеһе.\nУның һүҙҙәренсә, йыл дауамында республика юлдарында меңдән ашыу фотовидеотеркәү камералары ҡуйыла.\n«Элек тиҙлекте арттырырға рөхсәт ителгән урындарҙа хәҙер быны эшләргә ярамағанын барыһы ла аңлап ҡабул итер тип ышанам. Беҙ ошондай бөтә участкаларҙы һәм төп трассаларҙы камералар менән ябабыҙ, — тип хәбәр итте Радий Хәбиров. — Тағы бер мөһим йүнәлеш – һыҙат. Автомагистралдәрҙә генә түгел, тәү сиратта социаль объекттар – мәктәптәр, балалар баҡсалары, дауаханалар янында. Уны элек тә һыҙа торғайнылар. Ябай буяу бер аҙнанан юйылып бөтә ине. Хәҙер беҙ термопластикты файҙаланабыҙ. Ул оҙаҡҡа етә һәм ҡараңғыла һәйбәт күренә. Тығындар булмаһын өсөн эштәрҙе кисен һәм төндә башҡарабыҙ. Йәйгеһен йөрөү хәүефһеҙерәк булһын өсөн барыһын да тиҙ генә эшләргә уйлайбыҙ».


Башҡортостан Рәсәйҙә яңы еңел автомобилдәр һатыу буйынса алтынсы урында // Иҡтисад | новости башинформ.рф\nБашҡортостан Рәсәйҙә яңы еңел автомобилдәр һатыу буйынса алтынсы урында\n10:17, 12 ноября 2013 Иҡтисад\nБашҡортостан 2013 йылдың ғинуар-сентябрендә яңы еңел автомобилдәр һатыу күләме буйынса ТОР-10 Рәсәй төбәктәренә инде һәм унда 71 мең дана күрһәткесе менән алтынсы урынды биләне. Автомобилдәр баҙарын статистик тикшереү һөҙөмтәләре «Автостат» аналитика агентлығы материалдарында бирелә.\nУн айҙа илдә 1,93 миллион яңы еңел автомобиль һатылған, был былтырғы ошо уҡ осорҙағы (2,05 миллион дана) менән сағыштырғанда 5,7 процентҡа кәмерәк.\nҺәр ваҡыттағыса Мәскәү һәм Мәскәү өлкәһе — 275,2 мең һәм 156,5 мең яңы авто. Тәүге бишәүгә шулай уҡ Санкт-Петербург (104,9 мең), Татарстан (91,5) һәм Краснодар крайы (74) инә.\nАлтынсы урынды биләгән Башҡортостан (71 мең автомобиль) ТОР-10-да Һамар (64,3), Свердловск (63,5), Ростов (54,8) һәм Силәбе (49) өлкәләренән алда бара.\nСағыштырмаса күрһәткес буйынса Башҡортостан бер тиҫтә төбәктәр араһында алда бара. Һанап кителгән ун төбәктең етәүһендә яңы автомобилдәр һатыу күләме быйыл, 2012 йылдың шул уҡ осоро менән сағыштырғанда, 0,8 – 11,3 процентҡа кәмегән. Башҡортостанда иһә һатыу 4,1 процентҡа артҡан.\nТәүге ун төбәк өлөшөнә илдә һатылған еңел автомобилдәрҙең яртыһынан ашыуы тура килә. Аналитиктар Свердловск, Силәбе өлкәләрендә, Ханты-Манси автономиялы округында һәм Красноярск крайында һатыу күләме уртаса баҙар күрһәткесенән кәмерәк булыуын билдәләне. «Был өлкәләрҙең баҙары ил иҡтисады торошо менән тығыҙыраҡ бәйләнгән», — тип аңлата хәлде «Автостат» аналитика агентлығының башҡарыусы директоры Сергей Удалов.\nТеги: статистика,автомобилдәр баҙары


УЙЫНСЫҠ ФОНАРЬ » Журнал\nЖурнал для детей » Бәпембә » УЙЫНСЫҠ ФОНАРЬ\nБаҫылды : 30-11-2017, 12:41 |\nРубрика: Бәпембә / Ҡул эштәре\nИсеме: УЙЫНСЫҠ ФОНАРЬ\nБәпембә / Ҡул эштәре\nКәрәк әйберҙәр: ҡайсы, елем, осло канцеляр бысағы.\nБирелгән һүрәттәрҙең уңын да, һулын да (тиҫкәре яғын) ситтәренән ҡырҡып сыҡ.\nӨлгөләргә ҡарап, билдәләнгән урындарҙан бөклә.\nТүңәрәк эсендәге ҙур һәм бәләкәй йондоҙсоҡтарҙың йәбештерә торған өлөштәрен ҡалдырып, канцеляр бысағы менән һаҡсыл ғына ҡырҡ. Иғтибар! Остарын өҙөп сығарма! Артабан уңын уңға, һулын (тиҫкәре яғын) һулға ҡуйып елем ярҙамында йәбештер.\nЭлеп ҡуйыр өсөн сағыу төҫлө таҫма ҡалдырып, уң менән һул өлөшөн елем менән тоташтырып ҡуй. Билдәләнгән урындарҙан бөкләп, фонарҙың аҫҡы һәм өҫкө яҡтарын да йәбештер. Шыршы байрамына уйынсыҡ фонарь әҙер!


“Еңеү хаҡында ишеткәс, Ҡөрьән уҡыттыҡ” » Башҡортостан гәзите | Газета Башкортостан на башкирском языке\nБашҡортостан гәзите » Иман » “Еңеү хаҡында ишеткәс, Ҡөрьән уҡыттыҡ”\n“Еңеү хаҡында ишеткәс, Ҡөрьән уҡыттыҡ” 19.10.2018 // Иман\nЙөҙйәшәр инәйҙең тормош серҙәре\nҠабаҡ ауылының ябай крәҫтиән ғаиләһендә тыуып үҫкән, шунда хеҙмәт иткән Ғәзизә Ғәлиуллина күптән түгел йөҙ йәшен билдәләне. Бөгөн ул Иҫке Муса ауылында кинйә ҡыҙы Динә һәм кейәүе Илдар Мөхәмәтйәровтар менән бергә йәшәй. Йөҙйәшәр инәйҙе ғүмер байрамы менән балалары, ейән-ейәнсәрҙәре, бүләсәләре генә түгел, тотош район халҡы, етәкселәр ҡотланы.\nҒәзизә Мәғәсүм ҡыҙының күргән-кисергәндәре тураһында китап яҙырлыҡ. Алтмыш бер йыллыҡ хеҙмәт стажы дәүерендә ниндәй генә эш башҡармаған ул! Һөҙөмтәлә бик күп баһаға лайыҡ булған, 17 миҙалы, рәхмәт хаттары, грамоталары бар. Исеме “Һуғыш йылдарында тыл эшсәндәренең хеҙмәте” тигән ике китапта мәңгеләштерелгән. Ғәзизә инәй был баҫмаларҙы һандыҡ төбөндә ҡәҙерләп һаҡлай.\nУның бала сағы һәм үҫмер йылдары эш менән үтә, мәктәптә уҡыу эләкмәй. Шулай булһа ла, үҙаллы хәреф танырға, яҙырға өйрәнә. Ғәрәпсә лә, латинса ла, яңыса ла уҡый белә. Ун ике йәшенән ҙур тырма тотоп, баҫыуҙа бесән, һалам йыя, көлтә бәйләй, ураҡ ура. Һуғыш йылдарында тылда күргән михнәттәрен әле булһа онота алмай.\n– Әхирәттәрем Рәшиҙә, Мәрйәм, Гөлнәзирә менән бригадир ҡайҙа ҡушһа, шунда беренселәрҙән булып йөрөнөк, – ти ул. – Өлкәндәр беҙҙе ағас йығырға, бысырға, һал бәйләргә өйрәтте. Ағиҙел йылғаһы буйлап һалда ҡурҡа-ҡурҡа ағып барған мәлебеҙ әле лә иҫемдә. Белореттағы Зөйәк урмандарында һуғышҡа ебәрелмәй ҡалған ир-ат менән бергә билдән ҡар кисеп ағас йығыр инек.\n1943 – 1945 йылдарҙа ат ҡараусы булып эшләнем. Ҡыш малдарға һыу эсерергә тип Ағиҙелгә төшөрәм. Лом менән мәке уйып, уны таҙартҡанда, ҡулдар туңып бөтә торғайны. Алып ҡайтҡанда ат аслыҡтанмы икән йығылһа, торғоҙа алмай ыҙалана инем. Миңә ярҙамға Сафия абыстай сыға, унан Исламетдин ағайҙы саҡырабыҙ.\nЕңеү хаҡында ишеткәс, шатлығыбыҙҙың сиге булманы. Тиҙ генә мейестә икмәк һалып, кешеләр йыйып, Ҡөрьән уҡыттыҡ…\nЙәшләй әсәйһеҙ, атайһыҙ тороп ҡала ҡыҙ. Бәхетенә күрә, Исмәғил, Ибраһим ағайҙары һуғыштан иҫән-имен, күкрәктәре тулы миҙал менән ҡайтып төшә. Уларҙың һеңлеләренә ярҙамы бик ҙур була.\nБер урамда йәшәгән Сафиулла исемле егеткә кейәүгә сығып, матур тормош ҡора Ғәзизә. Нурсилә, Нәфисә, Динә исемле ҡыҙҙар, Әнүәр тигән ул үҫтерәләр. Сафиулла Ғөбәйҙулла улы балта оҫтаһы, умартасы була. Ауыл еренә хас булғанса, кәртә тултырып мал-тыуар, ҡош-ҡорт аҫрай, йәшелсә-емеш үҫтерә Ғәлиуллиндар. Балаларын да тәртипле, итәғәтле, уңған итеп тәрбиәләйҙәр.\nӘлбиттә, ғүмер юлы гел ыңғай, күңелле мәлдәрҙән генә тормай. Уның михнәттәрен күп татый Ғәзизә инәй ҙә. Шулай ҙа түҙә, һәр ауырлыҡты Аллаһ Тәғәләнең һынауы тип ҡабул итә. Оҙон ғүмерҙең серен ошолай аңлата:\n– Юҡ-барға ҡыҙып бармаҫҡа, сабыр булырға кәрәк. Һәр нәмәнең ыңғай яҡтарын күрергә тырышыу мөһим. Сәләмәтлектең төп нигеҙе – нервыларҙы һаҡлау. Мин бер ҡасан да кеше менән талашып, һүҙгә килешеп йөрөмәнем, асыу тотманым. Ғәйбәт һөйләгәнгә ҡушылманым, ундайҙарға иғтибар итмәнем. Ғүмерем эштә үтте. Гел хәрәкәттә булдым, ныҡлап ҡартайғансы икешәр һыйыр аҫраным, һарыҡтарым булды, күп итеп картуф үҫтерҙем.\n– Әсәйем тынғыһыҙ кеше, – тип һүҙгә ҡушылды ҡыҙы Динә Сафиулла ҡыҙы. – Әле булһа ярҙамлаша, һауыт-һабаны йыуып ҡуя. Шулай уҡ гәзит уҡырға ярата. Дауаханаға йөрөгәне булманы. Берәй ере ауыртһа, үҙе имләй, балаларҙы күҙ тейеүҙән өшкөрә.\nӨлкән йәшкә етеүенә ҡарамаҫтан, инәйҙең зиһене һәйбәт, яҡшы ишетә һәм күрә. Алда әйтелгәнсә, гәзит уҡый, телевизор ҡарай. Быйыл йәш килене Илмира менән хатта ураҙа ла тотҡандар.\n– Аллаһ Тәғәлә балаларыбыҙға бәхет бирһен, донъялар имен торһон, – тип көн дә теләп тора Ғәзизә Мәғәсүм ҡыҙы.


Тормош юлдары ҡатмарлы » Страница 31 » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Страница 31\nМахсус бит / Тормош юлдары ҡатмарлы // 20-07-2012, 17:45\nЙәйге матур бер көндә тыуған яғыма ҡайтып барыуым. Ауылыбыҙға йөрөүсе автобусҡа инеп, буш урынға барып ултырыуым булды, оло йәштәрҙәге, ап-аҡ ҡына яулығын килешле итеп бәйләп алған инәй кеше әйтеп ҡуйҙы:\n− Уй, Аллам! Бынау бала йәш кенә көйөнсә, ғүмерен заяға уҙғарып, ҡалайтып уранып алған!.....\nМин нисек әхирәтемде кейәүгә бирештем\nМахсус бит / Тормош юлдары ҡатмарлы // 18-07-2012, 12:49\nСатнама ғинуарҙың бер йома кисендә әхирәтем миндә ҡунаҡта ултыра. Тегеһе-быныһы тураһында һөйләшәбеҙ, тәмле итеп сәй эсәбеҙ, ниһайәт, эш аҙнаһы тамамланды – иркенләп ял итәбеҙ. Бер саҡ Зареманың телефоны шылтыраны: «Теге тағы шылтырата әле», − тип, егете менән һөйләшеү өсөн, серле генә йылмайып, йоҡо бүлмәһенә инеп китте. Әхирәтем был егет менән көҙ танышҡайны. Алтын ҡуллы, төҫкә-башҡа бына тигән егет тураһында Зареманың ауыҙынан тик маҡтау һүҙҙәре генә ишеткәс: «Бындайҙы көндөҙ сыра яндырып эҙләһәң дә таба алмаҫһың», − тип тел шартлаттыҡ. «Ҡулыңдан ысҡындыраһы булма!» − тип кәңәштәр бирҙек....\nМөхәббәт – татлы ғазап!\nМахсус бит / Тормош юлдары ҡатмарлы // 17-07-2012, 10:57\nЙәшлек үткәс, бөтөнләй көтмәгәндә осраттым ғүмерлек оло мөхәббәтемде! Күргәс тә йөрәгемде яуланы ул илаһи йән. Тик мин, уның уйҙарымды һиҙеүен тойоп, тиҙерәк ситләшергә теләп ҡуҙғалдым. Троллейбуста уның эргәһендә торғанымды абайлап, ҡуҙға баҫҡандай, ситкәрәк китергә тырыштым. Әммә ул бер осрағанда: «Һин матур түгел, ә мин барыбер һине яратам», − тимәһенме? Бәхетемә күрә, белде ул минең яратҡанымды! Хуп күрҙе! Уға хаттар яҙа башланым....\nДимселәр эшен тергеҙәйек\nМахсус бит / Тормош юлдары ҡатмарлы // 17-07-2012, 10:56\nИртәгә тыуған көнөм... Миңә 40 йәш тула. Ошо йәшкә етһәм дә, үҙ тиңемде осратып, ғаилә ҡора алманым. Мин республиканың көнсығышында йәшәйем. Ауылда абруйым ҙур, хөрмәт итәләр. Шулай ҙа төртмәле һүҙ менән рәнйетеүселәр ҙә бар. Әммә бөгөн йәнемде ныҡ әрнеткән нәмә – ирһеҙ ҡалыуым түгел, ә балам булмауы....\nТормош һуҡмағынан 60 йыл бергә!\nҺоҡланғыс кешеләр була донъяла. Уларҙың йәшәү рәүеше, аҡыллы фекерҙәре, бар булмышы һәр кемгә үрнәк булып тора. Баймаҡ районының Икенсе Этҡол ауылында ғүмер кисереүсе Исҡужиндарҙы нәҡ шундайҙар рәтенә индереп була.\nҠымыҙы ла ҡымыҙы!..\nМахсус бит / Тормош юлдары ҡатмарлы // 17-07-2012, 10:46\nБаймаҡ районының Темәс ауылында йүнсел хужалар йәшәй\nБорон башҡорттар өйөр-өйөр йылҡы көтөп, йәйләүҙәрҙә йәйләгән. Заманалар үҙгәргәс, шәхси милекселек юҡҡа сығарылды. Әле кире асылыбыҙға ҡайта башланыҡ: ауылдарҙа йылҡысылыҡ һәм ҡымыҙсылыҡ менән шөғөлләнеүселәр арта. Мәҫәлән, Баймаҡ районының Темәс ауылында йәшәүсе Әсхәт Мәмбәтҡолов, Шәйхетдин Хөсәйенов, Алмас Ҡотлоғәлләмовтар баһадирҙар эсемлеге етештереү менән бер нисә йыл уңышлы шөғөлләнә. Шуларҙың береһе, ауылдың ихтирамлы ир-уҙаманы Әсхәт Әүхәҙи улы тураһында һүҙем....\nМахсус бит / Тормош юлдары ҡатмарлы // 13-07-2012, 11:52\nКредитҡа машина алыу, йыһазлы булыу, кейенеү... Еңел аҡсалы булырға тиҙ өйрәнгән халҡыбыҙ ямғырҙан һуң таралған бәшмәктәр кеүек күбәйгән банкыларҙың ҡолона әүерелде. Йылдар үткәс кенә кредиттың үтә ҡиммәткә төшөүен аңлаған кешеләр (унда ла барыһы түгел) был аҙымдан баш тарта башланы. Ләкин теге йәки был банкынан бурысҡа аҡса алмағас, тыныс ҡына йәшәй алам, тип уйлаһағыҙ, бик ныҡ хаталанаһығыҙ. Һеҙҙең таныштарығыҙҙың ғына түгел, хатта бер табаҡтан ашап йөрөгән туғандарығыҙҙың ғәйебе, намыҫһыҙлығы арҡаһында сираттағы ҡорбанға әүерелеүегеҙ бар......\nҘур ғаиләгә ҙур йорт кәрәк\nМахсус бит / Тормош юлдары ҡатмарлы // 13-07-2012, 11:50\nЙылдың икенсе яртыһында республикала бик күп ғаиләләргә йорт төҙөү өсөн бушлай ер участкалары биреләсәк. Был, тәү сиратта, өс һәм унан да күберәк балаһы булған ғаиләләргә ҡағыла. Шулай уҡ инвалид бала ҡараусылар ҙа участка алыу хоҡуғына эйә. 2012 йылдың 9 июненә алынған мәғлүмәттәр буйынса, Башҡортостанда өс һәм унан да күберәк бала тәрбиәләүсе 34 мең 559 ғаилә йәшәй. Уларҙың 10 мең 420-һе бушлай ер алыу өсөн ғариза яҙған да инде. Ошо ғаиләләрҙең бөтәһе лә программаға ярашлы ер участкаһы алыу өсөн иҫәпкә ҡуйылған. 2011 – 2012 йылдарҙа республикала 925 участка бирелгән, ерҙең күпселеге быйыл таратылған. Был хаҡта РФ Федерация Советының Дәүләт Думаһы депутаты Сәлиә Мырҙабаеваға Башҡортостан Республикаһының ер һәм милек мөнәсәбәттәре министры Рәмил Исҡужин хәбәр итте....\nМахсус бит / Тормош юлдары ҡатмарлы // 10-07-2012, 12:39\nИҫ киткес матур тәбиғәт ҡосағында урынлашҡан Бөрйән районының Мәһәҙей ауылында өс тиҫтәнән ашыу бергә ғүмер кисергән Һәҙиә һәм Рәсүл Хәсәновтар ғаиләһе йәшәй. Ауылдың ғына түгел, районыбыҙҙың да ихтирамлы, абруйлы кешеләренең күптән түгел ғаилә ҡороуҙарына 35 йыл тулды....\nЙәшлегебеҙгә ҡайтҡандай булдыҡ\nМахсус бит / Тормош юлдары ҡатмарлы // 10-07-2012, 12:36\nйәки йәнә бергә осрашырға яҙһын\nБынан 45 йыл элек беҙ, ете райондан һәм Сибай ҡалаһынан 1-се төркөмдә 28 ҡыҙ, Сибай педучилищеһын тамамлап, башланғыс класс уҡытыусылары булып, республикабыҙҙың төрлө төбәктәренә таралғайныҡ. Һәммәбеҙ ҙә тормошта үҙ урыныбыҙҙы табып, балалар үҫтереп, бер-беребеҙҙең йөҙөн ҡыҙартмаҫлыҡ итеп йәшәнек һәм намыҫ менән хеҙмәт иттек. Ғүмер юлдары, тормош тулҡындары хәҙер беҙҙе сал сәсле өләсәйҙәргә әйләндерҙе. Үкенескә күрә, алты әхирәтебеҙ баҡыйлыҡҡа күсте, ауыр тупраҡтары еңел булһын.\nАртҡа 1 ... 27 28 29 30 31 32 33 34 35 ... 40 Алға


Тел асҡысы – 100 әҫәрҙә | ГТРК «Башкортостан» — Новости Уфы и РБ\n17 ноября 2019 — 11:16 ГТРК «Башкортостан»\nТуған телгә 100 аҙымды үтергә Башҡортостан халҡына 100 әҙәби әҫәр ярҙам итәсәк. Дәүләт Йыйылышы — Ҡоролтай тәҡдиме менән Башҡортостандың яҙыусылар берлеге һәм Зәки Вәлиди исемендәге милли китапхана хеҙмәткәрҙәре көсөргәнешле эш алып барғандан һуң, китап уҡыусыларға был 100 әҫәрҙең исемлеген тәҡдим итте.\nКүп быуаттар буйы тупланған башҡорт әҙәбиәтенән тик 100 генә әҫәрҙе һайлап алыу эксперт советына ай-һай еңелдән булмағандыр. Башҡа әҙиптәрҙең берәр әҫәре һайланһа, Рәми Ғариповтың “Туған тел” шиғырын, “Табыныу” поэмаһын, Мостай Кәримдең “Ай тотолған төндә” трагедияһын, “Беҙҙең өйҙөң йәме” повесын һәм “Уңдым” исемле шиғырын, белгестәр фекеренсә, һәр кем уҡып сығырға тейеш. Һөҙөмтәлә исемлектә — 103 әҫәр. Улар менән башҡорт телендә уҡый алмағандар ҙа таныша ала.\nКонстантин Толкачев республика китапханаларын, был иҫәптән мәктәптәрҙе лә исемлектәге әҫәрҙәр ингән китаптар менән тәъмин итеү кәрәклеген белдерҙе. Гүзәл Ситдыҡова иһә әҫәрҙәр менән танышыу өсөн бөтә формаларҙы ла ҡулланып була ти. Уның Күсле ил, көслө ил повесы ингән исемлеккә. Ә шиғырҙарға килгәндә, улар менән йырҙар аша танышыуҙы ла инҡар итергә ярамай, тигән фекерҙә әҙиптәр.\nИсемлектәге йәмғеһе 37 шиғырҙың береһе тап Хәсән Назарҙың Өс һүҙе. Салауат Юлаевтың шиғыры ла ингән унда. Ә әҫәрҙәр теҙмәһен лайыҡлы рәүештә Урал батыр эпосы башлай. Тулы исемлек менән Башҡортостан яҙыусылары берлеге һәм Зәки Вәлиди исемендәге милли китапхана сайттарында танышырға мөмкин.


Секс Өсөн Бушлай Пк Уйын – Уйын Бушлай Онлайн Ххх\nБушлай уйнарға Секс-Бөгөн Кис һеҙҙең өсөн пк Уйын Браузер\nӘгәр һеҙ үҙегеҙ теләгән йәки интернет подрочивать пощупать, әммә һеҙгә кәрәкме ни күп интерактив ҡарағанда, шул секс-видео, холҡоңдо ҡарайҙар порнофильм улар һеҙҙең булһа, һеҙ бушлай тикшерергә кәрәк саҡта коллекция секс-П уйын өсөн. Беҙ-иң порноигр яңы интернет сайттарында, һәм беҙ яңы уйын менән иң килә. Коллекцияларында, улар бында һеҙҙе күрер, ҡайһы бер юғары сифат стандартына һәм техник стандарттарын иҫәпкә алып төҙөлгән. Беҙ ғына күрһәтә HTML5-сайттар был уйын, уйын барышын һәм сифатының юғарылығы өсөн рөхсәт булыуы., Шулай уҡ, тигәнде аңлата был, үҙ киңәйтеү туранан-тура һеҙҙең браузер тип загрузки йәки башҡа уйындар уйнарға була.\nӘммә был коллекция һына ҙур фантазияһы һәм матурлығы шунда төрлөлөгө, уларҙы наслаждаться уның булыу. Бер аҙҙан беҙҙе сайттары булып тора, унда бөтә өсөн уйын булды. Башҡа ир-егеттәр кеүек уйындар өсөн, сөнки ҡатын-ҡыҙҙар өсөн һәм, шулай уҡ ҡайһы бер уйындарҙы беҙҙең булғас, наслаждайся мөмкин пар иткән, бергә мәзәкләре придавать теләйем. Беҙ бөтә уйында буласаҡ һәм, кәрәк уйынсылары ала торған сәйер, с гей-уйын, уйын һәм хатта леско менән транс-порно уйындар, иң яҡшы ваҡыт был һеҙҙең өсөн һеҙҙең тормош., Шулай итеп, бөгөн беҙҙең сайтҡа килгән иң ҡырағай һәм енси кисәләр наслаждаться уйындар һеҙҙең шатландыра ғына түгел улар, әммә һеҙ үҙ сексуаль һәм мөмкинлектәрҙе өйрәнәбеҙ. Һеҙ бында табып, һеҙгә бушлай киләсәк, һәм беҙҙең бер ниндәй шарттар тәҡдим итә. Был әлеге бушлай порноигра, һеҙ уны нисек сумасшедший кончать мәжбүр.\nБик Күп Уйындар Өсөн, Ҡасан Улар Барыһы Уйнай\nИң ҙур коллекцияһының береһе булған беҙҙең бушлай енси уйындары, интернет туранан-тура тәҡдим итә ала ул хәҙер. Был-раят ҡабатланмаҫ йөҙ сәғәт, беҙҙең күп кенә сайттар һәм уйын реиграбельность юғары булды. Бынан тыш, аҙна һайын беҙҙең сайтҡа яңы уйындар өҫтәлеп беҙ дауам итәбеҙ, тимәк булып ул ваҡытта, ҡасан, һеҙҙең барлыҡ тамамлаған уйнайҙар, яңы уйын барлыҡҡа килә, улар һеҙ аласыз наслаждаться.\nУйын, беҙҙең бар улар, уйын өлкәндәр өсөн бөтә жанрҙарының береһе була. Раят төрлө стиль тураһында һөйләгәндә, беҙ, ул булмаһа-һеҙ төрлө фантазия ҡыуандыра. Һеҙ үҙегеҙ менән түшәктә ҡәнәғәтләндерергә һәм виртуаль секс ҡасан теләйһең алаһың, улар тулыһынса һеҙҙең үҙ контроле аҫтында, сездә бар, сөнки күп секс-симулятор беҙҙең сайтта. Трахнуть был теләһә кем һин симулятор мөмкинлек бирә. Натурал өсөн беҙҙә бар улар, гейне, ҡайһы бер лесбиянки һәм беҙҙең бар, һеҙ уларҙы транссексуал трахать. Һәм һеҙ хатта аласыз настроить уларҙы персонаждар оҡшаны был уйын шул эшләй, кем теләйем һеҙгә., Уларҙың ҡайһы берҙәре пародийный кинки, һәм улар бөтә төр из мультфильмов трахать сабыйҙы һеҙгә биргәс, һәм аниме фильмдар.\nКвест уйынында һәм енси rpg миссияһына йәлеп ителә; булырмын тоторға сезне беҙҙең сайтта, шулай уҡ аватар эшләй. Был уйын реалистик ҡайһы бер категориялар, улар һәм симулятор сифатында танышырға килә. Уйын фантазияны булыу теләген ҡәнәғәтләндереү башҡа ҡайһы бер тәрән, инцест кеүек, мөгөҙөн йәки башҡа нәсихәт кенә хыял. Был терминдың башҡа мәғәнәләре тура килгән реаль видеоигры, фантастик күрһәтелгән фәнни-фантастик донъя, дошман һеҙҙе еңә улар тейеш, һәм башҡалар. Шунда тағы килеү күп нәмә белергә, өйрәнергә һәм беҙҙең китапханала бушлай туранан-тура хәҙер һеҙҙең өсөн, наслаждаться неограниченный һаны порноигр.\nХардкорный Секс-һәм уйындар башҡа күп п\nХәйер, беҙ ошо сайтта бушлай йөрөү секс-П уйын өсөн, беҙҙең өсөн был ғына эшләү, аңлаған кеше өсөн, шулай уҡ иң яҡшы браузерный был уйындары кеүек үк, шул, ул үҙе һеҙ тейеш скачать компьютер. Ысынлыкта,, төрлө уйын ҡорамалдары булып эшләй беҙҙең сайттың, улар һеҙ булдылар мөмкин. - Булмауға ҡарамаҫтан, һеҙҙең пк йәки компьютер планда ҡулланыла, һәм шулай булыуға ҡарамаҫтан, беҙ һеҙҙең телефон йәки планшет менән үҙем барам, һеҙ башҡа сикләүҙәре ихтимал был уйын уйнай. Браузеры туранан-тура һеҙ үрсеп бара, һәм һеҙ түгел яһанылар бер уйын-хаталар, етешһеҙлектәр һәм тотҡарлыҡтар.


Бала булған ерҙә батша юҡ » Башҡортостан гәзите | Газета Башкортостан на башкирском языке\nБашҡортостан гәзите » Социаль мәсьәлә » Бала булған ерҙә батша юҡ\nБала булған ерҙә батша юҡ 27.07.2018 // Социаль мәсьәлә\n“Был урынды күп йылдар халыҡ урап үткән”, “ҙур булмаған майҙансыҡ ташландыҡҡа әйләнгән” тип һөйләһәк, бөгөн берәү ҙә ышанмаҫ. Ҡайһы ер икән? Ҡаланың “СУ-3” биҫтәһе тураһында һүҙ бара. 12-се “Ҡарлуғас” балалар баҡсаһы төҙөлгәс, был урын танымаҫлыҡ булып үҙгәргән.\nРайон хакимиәте башлығы Илгиз Мөхәмәтйәнов билдәләүенсә, “Ҡарлуғас” балалар баҡсаһы Башҡортостан Республикаһының төҙөлөүенә 100 йыл тулыу уңайынан төҙөләсәк объекттар исемлегенә индерелгән, объект былтыр көҙ файҙаланыуға тапшырылған. Ғөмүмән, ҡунаҡтар ҡаланың иҫтәлекле урындарына сәйәхәткә сыҡҡанда йөҙ ҡыҙарырлыҡ булмаһын, һәр ваҡыт күркәмлек һәм бөхтәлек бөркөлөп торорға тейеш.\nБалалар баҡсаһы 260 урынға иҫәпләнгән, бөтәһе 12 төркөм эшләй. Тышта һәр береһенең үҙенең майҙансығы бар. Беҙ килгәндә тәрбиәселәр ҡыҙ һәм малайҙар менән мөғжизәгә тиң ошо ерҙә мәж килә ине.\n– Бала булған ерҙә батша юҡ, тигән әйтемде күҙ уңында тотоп, төрлө уй-ниәтте тормошҡа ашырабыҙ, – тип һөйләй балалар баҡсаһы мөдире Юлия Затеева. – Һәр кемгә айырым ҡараш булдырылған, ошо принциптан тайпылғаныбыҙ юҡ, шул саҡта ғына кескәйҙәр асылып китә.\nӨлкән тәрбиәсе Зөбәржәт Хөсәйенова, эш пландары менән таныштырғанда ата-әсәләрҙең, үтенесе мотлаҡ иҫәпкә алына тигән фекерҙе еткерҙе. Музыка буйынса хеҙмәткәр Гөлназ Вәлиева, педагог Оксана Борисова, педагог-психологтар Яна Хәйретдинова һәм Алина Сәләховалар ҙа уға теләктәшлек белдерҙе.\nЮғарыла әйтеүемсә, ысынлап та, хәҙер был урын төбө-тамырынан яҡшы яҡҡа үҙгәргәс, биҫтә ҡаланың иң күркәм өлөшөнә әүерелгән. Эргәлә урынлашҡан “Ҡояшлы” паркынан халыҡ өҙөлмәй, 7-се мәктәп күренеп тора.\nБында тәрбиәүи саралар йыш ойошторола. Ҡышты оҙатыу, яҙҙы ҡаршы алыу байрамдарына ата-әсәләрҙе лә саҡырғандар. “Һәр миҙгел йәмле”, “миҙгелдәр бер-береһен ҡабатламай”, “барыһы ла матур” тигәнде тәрбиәсе апайҙары кескәйҙәрҙең күңелдәренә һеңдерергә тырыша.\nТәрбиәселәр тәмле төшкө аш һәм татлы йоҡо алдынан балалар менән саф һауала йөрөп килә. Балалар баҡсаһы иркен ерҙә урынлашҡас, бында һәр төркөмгә уйындар ойоштороу өсөн уңайлыҡтар етерлек. Ошо хәтлем бала-саға өсөн, әлбиттә, тәү сиратта яҡшы шарттар тыуҙырыу мөһим. Етәкселек ошоно күҙ уңында тотоп, уй-ниәттәрҙе тормошҡа ашыра ла инде.


«Киске Өфө» гәзитенең сайты - №52, 26 декабрь - 1 ғинуар, 2015 - Информационные страницы\n№52, 26 декабрь - 1 ғинуар, 2015\nЯңы йыл алдынан әйтелгән ихлас теләктәр тормошҡа аша, ти. Уның сере нимәлә, беләһегеҙме? Тап Яңы йыл байрамы алдынан еткерелгән теләктәрҙе беҙҙең үҙебеҙҙең ҙә ихласлап, уларҙың ысынлап та бойомға ашырына ышанып, мөғжизәләй күреп ҡабул итеүебеҙҙә. Шуның өсөн "Ихлас теләктәргә йөрәктәрҙе асайыҡ!" тип әйҙәләйбеҙ һеҙҙе.\nТЫМЫҠ ДЕКАБРЬ, ҠАРЛЫ ҒИНУАР ҺӘМ БУРАНЛЫ ФЕВРАЛЬ\nТормош та был миҙгелдә үҙенең һиллеге, тыныслығы, әкрен ағыуы менән айырылып тора. Уҙып барған декабрь, уны ҡыуып килгән ғинуар һәм февраль беҙгә ниндәй һауа торошо әҙерләй?\nҺАҠАУ ИТЕП БУЛҺА ЛА ТУҒАН ТЕЛДӘ ҺӨЙЛӘШ!\nБөгөн төпкөл генә башҡорт ауылдарында ла сабыйҙар бытылдап русса һөйләшергә әүәҫләнде. Быны баланың көнө буйы йәнһүрәт ҡарап ултырыуынан, компьютер уйындарына текәлеүенән тип аңлатырға мөмкин.\nУЛҒА - БОТ... ҠЫҘҒА – ҠАНАТ\nЙола - милләтте һаҡлаусы ғәмәл, шуға ла бөгөн дә уларҙы белеп, ҡулланып йәшәһәк, үҙ асылыбыҙҙан ситкә тайпылмаҫбыҙ. Һуғым һуйыу, итте өлөшкә бүлеү, һуғым ашына саҡырышыу йолалары һеҙҙең яҡта нисегерәк үтәлә?\nҠИММӘТЛЕ ХАЗИНАНЫ БЕҘГӘ БӨЙӨК РУС УЛЫ СЕРГЕЙ РУДЕНКО ҠАЛДЫРҒАН\nГәзитебеҙҙә 2012 йылдың 48-се һанынан башлап 2015 йылдың 42-се һанына тиклем күренекле рус этнографы, антропологы, археологы һәм географы Сергей Иванович Руденконың бынан 65 йыл элек тәүге тапҡыр нәшер ителгән "Башҡорттар" китабын башҡортсаға тәржемә итеп баҫтырҙыҡ.\nСӘЙХУРБЫҘ ТИМӘК, СӘЙҘЕҢ СИФАТЛЫҺЫН ЭСӘЙЕК\nРәсәйгә күберәген аҫҡы япраҡтарҙан төрөлгән сәй килтерелә, ә өҫкө япраҡлы сәйҙәр бик һирәк осрай. Бик теләгәндә, уларҙы тик махсус магазиндарҙа һәм ныҡ ҡыйбат хаҡҡа ғына табырға мөмкин.\nБЕР-БЕРЕБЕҘҘЕ КҮТӘРМӘЛӘРГӘ ӨЙРӘНӘЙЕК!\n"Һеҙҙең телегеҙҙәге ике өн: "ҫ" менән "ҙ"-ға һәйкәл ҡуйырға кәрәк. Ошо ике өнөгөҙ, үҙегеҙҙең боронғолоғоғоҙ менән һеҙ башҡа төрки халыҡтарынан айырылып тораһығыҙ", - тиҙәр.\nБАШҠОРТ РУХЫ ФЕНОМЕНЫ ЕВРОПАНЫ БӨГӨН ДӘ АПТЫРАТА\nТик әңгәмәсебеҙҙең үҙен башҡорттарҙың үҙ тарихына тейешле иғтибар бирмәүе борсой. "Француздарға ҡаршы нисә башҡорт полкы һуғышыуын да, Германияла башҡорт яугирҙарына һәйкәл тороуын да белмәйҙәр", - ти ул.\nРИЗЫҠТЫ ҮҘЕБЕҘ БЕШЕРӘЙЕК!\nҒаиләлә әсәй кешенең тәмле итеп бешерә белеүе өйгә тағы ла үҙенсә йәм һәм тәм өҫтәй инде ул. Өфө ҡалаһында йәшәүсе Лилиә ЮЛДАШБАЕВА, аш-һыу тәмле генә түгел, иң тәүҙә файҙалы булырға тейеш, ти.\n"ӘЛИФБА"НЫ... БАШҠОРТСА ҺӨЙЛӘШКӘН ӨСӨН ЯРАТАМ\nМөғжизәләргә ышанмаған кешене лә тылсымға инандырған, күңелдәрҙә яңы өмөт сатҡылары ҡабыҙған байрам - Яңы йыл етеп килә. Кесеһе лә, олоһо ла мөсәл алышыныу сәғәтенең бөтә уй-хыялдарҙы тормошҡа ашыра алыу көсөнә ышана.


Балалар баҡсаһында - һабантуй\n28 Июнь 2019, 11:21\nСибай ҡалаһының “Әкиәт” балалар баҡсаһында халыҡ байрамы - Һабантуй гөрләне.\nСибай ҡалаһының “Әкиәт” балалар баҡсаһында башҡорт халыҡ байрамы - Һабантуй гөрләне.\nБалалар өсөн һабан туйы үткәреү беҙҙең балалар баҡсаһында матур традицияға әүерелде. Быйыл ул тағы ла эстәлеклерәк һәм күләмлерәк итеп ойошторолдо. Башҡорт халыҡ байрамы булғас , милли уйындарһыҙ буламы һуң?!\nСараны ойшотороусылар Ә.ҒВилданова һәм Л.Ф.Сәйетова “Әйҙә, йырла, бейе , уйнап туй, бөгөн беҙҙә - Һабантуй!” – тип байрам майҙансығына һәр төркөм балаларын саҡырып,байрамды күңелле асып ебәрҙеләр. Шуны ғына көткәндәй кескәйҙәр майҙан уртаһына ашҡынды.\nМузыка етәксеһе Р.Р.Ҡашҡарова байрамды күңелле көйҙәр менән биҙәне.\nКемдер ҡалаҡ менән йомортҡа ташыны, берәүҙәр "атта" сабышты, ҡайһылары арҡан тартышты... Биҙәлгән тирмәлә иһә бәләкәстәргә башҡорт халҡының йәшәйешен, уның тормош-көнкүреше тураһында һөйләнек.\nАта-бабаларҙың аманатын, йолаларын һәм уйындарын һаҡлау һәм уларҙы йәш быуынға еткереү -- ата-әсәләрҙең һәм тәрбиәселәрҙең бурысы. Үҙ иңебеҙгә һалынған йөкләмәне ниндәйҙер кимәлдә үтәүебеҙгә шатбыҙ. Байрам мәлендә бәләкәстәр ҙә ҡыуанды, һабантуй йылы хәтирәләр ҡалдырғандыр, тип ышанабыҙ.\nӘ.Вилданова. “Әкиәт” балалар баҡсаһы тәрбиәсеһе.


Әсә ҡуйынындағы бала (булған хәл)\n27 Октябрь 2021, 15:41\nИртән торғандан Сөйөмбикәнең килке-килке йөрәге сығып аптыратасы. Әллә көн боҙоғо шулай баҫа, әллә күңеле бер-бер хәл һиҙә. "Көн яманы үтә лә китә, бына әҙәм яманы үҙәккә үткәрә", - тине ҡәйнәһе Нәҡиә бер көн. Сөйөмбикә уның тел төбөн һиҙҙе: бер нисә йыл элек гүр эйәһе булған ҡайныһы, күрәһең, алтын затынан булмаған. Юғиһә, егерме йылдан ашыу бергә ғүмер кисергән ирен шул тиклем рәнйеп иҫкә алмаҫ ине.\nАлма ағасынан алыҫ төшмәй, Сөйөмбикәнең матур киләсәккә өмөтләнеп, хыялланып сыҡҡан Сәмиғуллаһы ла үлтереп маҡтар зат түгел. Шул уҡ ваҡытта уны яман әҙәм, тип тә әйтеп булмай. Аңламаҫһың: көйө килгәндә, ҡәҙимге кеше, еңмеш яғы әйләнеп, бер тиҫкәреләндеме...\n- Килен! Өйҙәһеңме, килен? - Көтмәгәндә ишетелгән тауыш урындыҡ ситендә ултырған Сөйөмбикәнең ауыр уйҙарын бүлде. Ул хатта һиҫкәнеп, тертләп китте. Әллә йөрәге лә боҙолоп бара инде?\n- Әйҙә, үт, ҡәйнәм, үт, - ҡәйнәһенең тауышын танып, килене уға ҡаршы атланы, - һыуға сығырға тора инем.\n- Йомошом ҙур түгел, килен, - тине Сөйөмбикәнең һүҙҙәрен үҙенсә аңлаған ҡәйнә. - Күп ваҡытыңды алмам. Хатип ҡайнағаң киске ашҡа әйткәйне, шул сәләмде еткерергә тип ингәйнем.\nТумалаҡ кәүҙәле, һәләк сос, хәрәкәтсән Нәҡиә апай хәбәрҙе ярып һалып торһа ла, бәғзе бер иләк ауыҙҙар ише, алағайымға ләстит һатып, ғәйбәт һөйләп йөрөмәҫ. Айырыуса килененә ҡарата кешелекле, кеселекле ул. Туғанлашыуҙың тәүге көндәренән уны үҙ балаһы һымаҡ күрҙе, алдында һауаланып йөрөмәне. Киреһенсә, Сөйөмбикәнең итәғәтлегенә ҡыуанып бөтә алмай. Баҫҡан ерендә ут сығара тип, тап Нәҡиә һымаҡтар хаҡында әйтелгәндер ул. Өҫтәүенә, ҡулынан килмәгән кәсеп юҡ. Килен ҡәйнә буҫағаһынан: Сөйөмбикә лә, ҡәйнәһенә оҡшап, мәшәҡәттәрҙән һис ҡурҡып тормай. Уның, эшем юҡ, тип ҡул ҡаушырып ултырғаны булмаҫ. Бөткәнме ни ауыл ерендә эш! Намыҫы юҡтарҙың, тере ялҡауҙарҙың ғына эше юҡ. Уларҙың донъяһы һәр саҡ теүәл. Донъялары емерелеп ятһа ла.\nӨс бала әсәһе булыуға ҡарамаҫтан, сибәрлеген ташламаған, киреһенсә, сабыйҙарын яҡты донъяға килтергән һайын һылыулана, ымһындырғысыраҡ була барған аҡ йөҙлө, асыҡ-зәңгәр күҙле, ҡыйғас ҡара ҡашлы илгәҙәк Сөйөмбикә ҡәйнәһенең өҙөлөп тороу сәбәбен ҡайсаҡ үҙенсә гөман итә: тимәк, ҡәйнә кеше улының бәйелһеҙ холҡонан уңайһыҙланып, килененә еңеллек теләй, уның алдында өнһөҙ генә ғәфү үтенә. Тик был турала Нәҡиә бер ваҡытта ла ауыҙынан сығарып һүҙ әйткәне юҡ. Сөйөмбикә лә үҙ сиратында ҡәйнәһен, балаларының яратҡан өләсәһен, бар хәленсә хөрмәт итергә, уға ҡарата ижтиһад ҡылырға, һәр ипле килен шикелле, ҡәйнәһенә ярарға тырыша. Шөкөр, күпме бергә йәшәп тә, әле бер тапҡыр ҙа һүҙгә килешкәндәре, бер-береһен яманлап йөрөгәндәре юҡ, иншалла.\nШулай ҙа ҡайнағаһы ни уйлап бынауы сасҡау һыуыҡта, өҫтәүенә, буран сығырға торғанда ҡунаҡ йыйырға булып китте икән? Күрәһең, башҡа уңай мәлен тапмағандыр. Ул да бит, баш инженер булараҡ, эш тип көнө-төнө саба. Бараһы ер алыҫ түгел түгеллеген, урта хәл атҡа бер сәғәтлек юл. Шулай ҙа ялан ерҙең бураны шөбһәләндерә. Бер тапҡыр булһа ла юлда ҡалып, үҙ елкәһендә татып ҡарағандар ғына белә уны.\n- Үҙебеҙ нисек тә итер инек, ҡәйнәм, балалар бар бит әле. Улар менән ҡышҡы юлға сығыуы. - Сөйөмбикә баҙнатһыҙ ғына баш тартмаҡсы итте. -Танаҡайҙың да көнө еткән.\n- Ер аяғы ер башына китеп бармайбыҙ әле, килен. Йылыраҡ итеп кейенербеҙ, толоп алырбыҙ. Ә сабыйың өсөн борсолма, - Нәҡиә сәңгелдәктә ятҡан балаға эйәк атты. - Бирешмәҫ. Әсә ҡуйынында бала үлмәй ул. Бармаһаҡ, ҡайнағаңдың хәтере ҡалыр.\n- Әллә инде...\n"Әллә инде, ҡәйнәм, Сәмиғулланың ауыҙына хәмер эләкһә, холҡон үҙең беләһең", тип әйтмәксе ине Сөйөмбикә. Әйтә алманы, эскерһеҙ ҡәйнәһенең күңелен уйланы.\nЭшкә егәрле, дәү кәүҙәле бөтмөр Сәмиғулла былай насар кеше түгел. Насар кеше тип әйтергә тел әйләнмәй. Айныҡ сағында унан да йыуаш, унан да күндәм ир юҡ. Уның һымаҡтар хаҡында, ғәҙәттә, "быҙау" тиҙәр. Ана шул быҙау аҙ ғына араҡы ҡабып, ҡаны ҡыҙып алдымы, күҙ алдында ер сапсып, ажғырып торған бүгәй үгеҙгә әйләнә лә ҡуя. Аптырарһың, бер-ике йотом шыйыҡса шул тиклем дә үҙгәртә алыр икән әҙәмде. Бер туйҙа ҡоҙасалары йығылып ятып үпкәләй-үпкәләй ҡыҫтағастары, уларҙың һүҙен йыҡмайым тип, иблескә әүерелдерер аҫтыртын эсемлекте Сөйөмбикә лә үҙ ғүмерендә тәү тапҡыр татып ҡараны. Эсте лә, ут ише көмөшкә шунда уҡ тын юлын бөрөп, тамағын ҡурып алыуҙан сәсәп үлә яҙҙы. Шунан һуң уны эсеү түгел, тотоп та ҡарамай. Ныҡ биҙҙе. Бер уртлам һаҫыҡ көмөшкә хаҡына йәнен бирергә риза ир заттарына ҡарап хайран ҡалып аптырай: ни йәмен, ни тәмен табаларҙыр шул шайтан һыуының? Ә балалар өлөшөнә инеп, шул сәрхүштәрҙең һуңғы тиненә ҡәҙәр һыпырып алып ултырған "кәпәстәр" ни уйлайҙыр? Нисек намыҫтары етеп, кеше күҙенә ҡарайҙарҙыр?\n...Хужа менән хужабикә ҡунаҡтарын яҡты сырай, йылы һүҙ менән ҡаршы алды, аяғөҫтө тороп һыйланы. Уйын-көлкөһө лә, һый-хөрмәте лә мул ине. Бер аҙға ғына булһа ла ығы-зығылы донъя мәшәҡәттәренән арынып, күңел асып ултырҙылар. Сөйөмбикәнең борсолоп икеләнеүҙәре юш килде: ауыҙына араҡы тейгән Сәмиғулланың теле көрмәлеп, һөйләгәндәре торған һайын мәғәнәһеҙерәк була барҙы. Эт тә ашамаҫлыҡ һүҙҙәр йышыраҡ ишетелде. Ире өсөн йөҙө ҡыҙарып ултырған Сөйөмбикә түҙмәне:\n- Ҡәйнәм, Сәмиғҡа әйт әле, ныҡлап иҫереп китмәҫ элек ҡайтайыҡ инде, - тип ялбарғандай итте.\nШыбырлап тигәндәй әйтелгән һүҙҙәрҙе ҡолаҡ сите менән ишетеп ҡалған Сәмиғулла янъял ҡуптарҙы.\n- Көт, хәҙер алып ҡайтырмын! - Ул ултырған еренән һауыт-һаба шалтыратып, өҫтәлгә һуҡты. - Кәк мин ағайыма килһәм, тиҙерәк апҡайтыу яғын ҡайыраһың! Үҙеңә етмәгән, әсәйҙе ҡотортоп ултыраһың.\n- Һуң, Сәмиғ, Алаҡай беренсегә быҙауларға ҡалды, буран да көсәйергә...\n- Бар, үҙең ҡайт, инәңде... - Сәмиғулла енләнеп китте. - Минең туғандар һинең өсөн кеше түгел, үҙ туғаның ғына туған! Ғүмерең буйы минең ағай-энене яратманың!\n- Ҡуй, улым, юҡты һөйләмә, - Нәҡиә сикһеҙ ярһып киткән улын тынысландырырға маташып ҡараны. - Килен, шөкөр, һәйбәт. Уға һүҙ тейҙерәһе булма.\nӘ ағаһы менән ҡәйенеңгәһе әйткәнде Сәмиғулла ишетергә лә теләмәне.\n- Һәйбәт булғас, ана бара юлы! - Ул сәбәләнеп, ҡулын һелтәне. - Уйнашы көтәлер, шәт! - тип, нахаҡ ғәйеп тағып, бар асыуына ҡысҡырына башланы.\n- Сәмиғ, ни һөйләйһең, яҙыҡтан ҡурҡ! - Бындайҙы көтмәгән Сөйөмбикә, асырғанып, ике усы менән битен ҡапланы ла, ситке өйгә йүгереп сығып китте.\nМәжлестең йәме ҡасты.\n- Эй, Хоҙайым, бер ҡунаҡта кеше һымаҡ ултырырға насип булырмы икән? - тип һыҡтаны Сөйөмбикә. - Ҡайнаға, егеп бир атты. Малайҙар ҡалыр, ҡыҙым менән мин ҡайтайыҡ. Үпкәләмә, риза булып ҡал. Хөрмәтең өсөн рәхмәт.\n- Бар, бар! Суҡынып кит, миңә тиһә. Һин тиҫкәрене берәү ҙә еңә алмаҫ. Артыңды бирһәң, бирерһең, һүҙеңде бирмәҫһең, - тамам тилергән "бүгәй" торған һайын оятһыҙлана барҙы.\nИнде шөйлә көсәйергә өлгөргән ел сымдарҙы бәүелдереп, бағана баштарында геүләй, кәртә-ҡура араһында нимәнелер шаҡылдатып уйнай, мөрйә эсенә инеп олоп сығырға ла ваҡытын таба. Күптән түгел генә салт аяҙ торған күк йөҙөндә, бер-береһен уҙырға тырышып, хәтәр дауыл хәбәрселәре - шыйыҡ, ялбыр болоттар ҡайҙалыр ашыға. Уларына ҡаршы,төнгө донъяны үҙ ҡарамағына алыуҙан ҡәнәғәт ҡалған, тулы ай йөҙә. "Төн ҡараңғы түгел, нисек тә ҡайтып етермен әле. - Һалҡындан тынысланырға өлгөргән Сөйөмбикәнең, ер юлдашына ҡарап, эсенә йылы йүгерҙе, атты ҡабаландыра төштө. - Эт урынына таланып ултырғансы. Иртәнгегә элекке хәленә ҡайта торған әле..."\nАуыл осона сығыуға, ҡаршы ел бермә-бер көсәйҙе. Бая килгәндә тап-таҡыр булып ятҡан юлды, урыны-урыны менән һырынты һалып, ҡар ҡаплай ҙа башлаған. Күп тә бармай, юл бөтөнләй юғалды: әйтерһең, ул бөтөнләй булмаған, ҡар менән һыланып тигеҙләнеп бөткән. Туры ат ҡаты ерҙе тояҡтары менән генә тойоп бара. Хәлһеҙләнеп, арып ҡуймаһа, һиҙгер хайуан юлдан яҙлыҡмаҫ та ул, ел ыңғайына башы һуҡҡан яҡҡа сығып китмәҫ. Ошоно яҡшы белгән Сөйөмбикә тыныс ҡына йоҡомһорап килә. Толобоноң яғаһын ҡайыра, ынтыла биреп алға ҡарамаҡсы итә, сикәләрен кинәт өтөп алған әсе елдән, күҙҙәренә һибелгән ҡарлы боҙ бөртөксәләренән ҡасып, толоп эсенә йәһәт кенә кире боҫорға мәжбүр була. Шулай ыжғыр бит ул ялан еле. Сөйөмбикә атты үҙ яйына ҡуйҙы. "Ялҡау ат та ҡайтыу яғына етеҙ була", тип, иҙерәп, йәнһеҙ йоҡлаған балаһын ҡуйынына ҡыҫа биреп, сана төбөнә ятты. Тәүге тапҡыр түгел бит, элек тә ошолай ҡайтҡаны бар. Ана, юл күрһәтеп торған һалдаттар кеүек, электр бағаналары теҙелеп киткән. Шуларҙан күҙ яҙлыҡтырмағанда.\nКүп тә үтмәне, буран күҙ асҡыһыҙ дауылға әйләнде. Киҫкен һауа тулҡындары ажарланып, ҡарҙы саң-туҙан урынына уйнатып, һауаға сойорғотто, соҡор, уйпат урындарға илтеп тултырҙы, сананы әйләндереп ташларҙай булып ҡыланды. Бына ул ысын ялан бураны! "Йә, Раббым! Үҙеңдән - ярҙам! Балаҡайҙарым хаҡына имен-аман ғына ҡайтып етергә яҙһын", - тип ялбарҙы Сөйөмбикә. Ҡуйынындағы йылы йомғаҡты күкрәгенә нығыраҡ ҡыҫты. Бер аҙ барғас, толопто ҡалҡыта биреп, юл ситендәге бағаналарҙы эҙләне. Әммә улар күренмәй ине: аҡ ғәрәсәт йоттомо ни, сымдары геүләй, үҙҙәре юҡ. Юлһыҙ ерҙән барған ат аҙымдарын һиҙелерлек аҡрынайтты. Бер-ике тапҡыр туҡталып, башын сайҡай-сайҡай ушылдап, тын алып торҙо. Башта Сөйөмбикә Турыны ҡыуып ашыҡтырманы. Ә инде уныһы өсөнсөгә туҡтап, был юлы оҙаҡ ҡына ҡуҙғалмағас, түҙмәне:\n- На, Турыҡай! Әйҙә, малҡай, әйҙә, йәнем, - тип инәлә биреп, дилбегә ҡаҡты. - Тиҙерәк алып ҡайтып еткерә күр, аҡыллым.\nСөйөмбикәнең йөрәген өшөтөп, күңеленә беренсе шом йүгерҙе: Турыҡай арып ҡуймағайы. Ошо ҡурҡыныс уйҙан ул һикереп тора һалды. Тәүҙә атына инәлеп-ялбарып өндәште, аҙаҡ, бар асыуына дилбегә осо менән һуҡҡыслап ҡараны, әммә хәлдән тайған мал ҡуҙғалырға теләмәне лә. Артына боролоп, кисер, хужабикәм, атлар әмәл ҡалманы тигәндәй, тик торҙо ла ҡуйҙы. Юғалып ҡалып, төшөңкөлөккә бирелә башлаған ҡатын күҙ йәштәренә ирек бирҙе - сеңләп илап ебәрҙе. Ошо мәл, уның аяныслы хәлен аңлағандай, Туры кинәт ырғылып, алға һикерҙе. Унан тағы, тағы. Абайламай ултырған Сөйөмбикә сананан саҡ осоп ҡалманы, ярай әле, терәккә тотоноп өлгөрҙө. Шулай ҙа, ҡар менән яртылаш күмелгән ауыр сананы һөйрәп, ат ыратып китә алманы, тағы шып туҡтаны. Сөйөмбикәнең тәне эҫеле-һыуыҡлы булып китте: үҙе, ярай, нисек тә итер, бына сабыйы.\nҠатын, ҡулы менән битен ышыҡлап, алға ҡараны. Һырынтыға сумған атының һырты ғына күренә. Ул, ахыры, абайламай, яҙғыһын йылға үҙәненән сығып йыуған йырынға килеп тарыған. Яҙмышына буйһонғандай, ул хәҙер тыпырсынмай ҙа, алға ынтылырға ла тырышмай. Әле өмөтөн өҙмәгән Сөйөмбикә, бар ихтыяр көсөн туплап, сананан төштө, бата-сума ҡар кисеп барып, теҙгенгә йәбеште, атының муйынынан ҡосаҡлап һыҡтаны, уны алға әйҙәп ҡараны. Турыҡай ҡаҡшаған ҡеүәтен йыйып, алға ырғылмаҡсы итте лә, хәле мөшкөлләнеүҙән ҡабырғаһына ауа башланы. Ауған ыңғайға ҡамыт ҡапталы муйынын бөрөп алыуҙан һығылып, хырылдарға тотондо. Бындай осраҡта ни эшләргә белгән Сөйөмбикә, һәрмәнеп, тамаҡбауҙың осон эҙләп тапты, уны сисеп ебәрҙе. Хәлһеҙләнгән ат иркенләп тын алды. Ҡото алынған ҡатын, быуындары бушап, сана терәгенә ултырҙы. Атын ҡотҡарҙы ла ул.\n- Әйҙә инде, Турыҡайым, аҡыллым, һәләк итә күрмә беҙҙе. Бар өмөт һиндә генә! - тип сеңләне ҡото алынған ҡатын. Күҙ йәштәренә быуыла-быуыла тамаҡ бауҙы яңынан тартып бәйләп ҡуйҙы. - Әйҙә, күп тә ҡалмағандыр инде ҡайтып етеүгә. Ат урынынан ҡуҙғалманы. Ниндәй хәлгә тарыуын әле килеп асыҡ аңлаған Сөйөмбикәнең йөрәге ярыла яҙҙы. Шулай уҡ бөтәһе лә бөттөмө икән уның өсөн? Ошо ҡәһәрле йырын эсенә килеп үлер өсөн йәшәнеме ул? Балаҡайҙарын-ғәзиздәрен йәшәй ҙә башламаҫ элек етем итер өсөн таптымы? Ниндәй гонаһтарым өсөн ебәрҙең был язаңды, уф, Аллам!\n- Ни булды, бәпкәм? Өшөйһөңмө әллә? - Әсә балаһын тыны менән һурып алырҙай булып өҙгөләнде. - Бирешмә, ҡыҙым. Ҡыҙҙың йәне ҡырҡ, хәҙер ҡайтып еткәс, мейес тоҡандырып ебәрербеҙ, танаҡайҙы тәрбиәләрбеҙ.\nСөйөмбикә балаһын да, үҙен дә йыуатҡандай, шулай һөйләнде лә һөйләнде, ә күҙ йәштәре субырлап аҡты. Зирәк ҡатын һиҙә: тештәрен ыржайтып, әжәл яҡынлаша. Ана, инде уның һалҡын һулышы ла һиҙелә. Ғазапламай ғына алһаң ине йәнемде. - Хәҙер, бәпесем, хәҙер, аҙға ғына түҙһәң. - Сөйөмбикә ярһып иларға тотонған ҡыҙының арҡаһынан ҡағып тынысландырырға тырыша. Шунан, һуңғы иҫен туплап, өҫтөндәге пальтоһын систе, сабыйын шуға төрҙө лә, үҙе күлдәксән килеш толопҡа бөркәнеп, балаға һыйынды, ҡалтыранған ҡулдары менән уның ауыҙына имсәк ҡаптырҙы.\n- Бына, матурым, һиңә инде йылы, ә мин нисек тә түҙермен. Әсә ҡуйынында бала үлмәй, ти бит өләсәйең, оло кеше белмәй әйтмәҫ, - Сөйөмбикә буҫлығыуҙан тыйыла алмай, ҡыҙын ҡосаҡланы. - Исмаһам, һин йәшәһәң ине, балаҡайғынам.\n...Күпмелер ваҡыттан Сөйөмбикә күҙҙәрен асты. Һи-и, буран тынған бит! Бар ғәләмде шомло тынлыҡ баҫып алған. Ҡатып ҡалған зәп-зәңгәр һауала ҡояш ялтлап тора. Тик ул нишләптер һис йылытмайсы. Сөйөмбикә әкрен генә ҡалҡынды, ҡарҙы шығырлата баҫып, ҡайҙалыр, билдәһеҙлеккә атланы. Уға ҡаршы ҡыҙы йүгерә. Ни арала шулай үҫеп, буй еткергән тиһең! Йүргәктә ятыуына әле генә һымаҡ, ә инде еткән ҡыҙ булған. Ҡыҙы артынан тағы кемдәрҙер эйәргән. Бәй, әсәһе, ҡәйнәһе, Сәмиғ. Эй, Сәмиғулла эсмәгән сағыңда һәләк матур кешеһең дә һуң.\nАна, ҡарлы тауҙар артындағы офоҡ ситенән ҙур аҡ йондоҙ күтәрелде. Көпә-көндөҙ яҡтырып торған ниндәй йондоҙҙор ул? Күтәрелде лә, әкрен генә уларға яҡынлаша башланы. Яҡынлашҡан һайын сағыулана, нығыраҡ ҡыҙҙыра. Сәйер, йондоҙ ҡояштың үҙен ҡаплай бара. Уның янында ҡояш һүнә, тоноҡлана. Бына бер мәл йондоҙҙоң ҡайнар һулышы сикәләрҙе өтөп алды, аяҡ-ҡулдарға ҡағылып үтте. Сөйөмбикәгә рәхәт. Ул инде йылынды, бар донъяһын онотоп, иҙерәп йоҡлап бара.\nБуран таңға кинәт тынды. Әйтерһең дә, ул бөтөнләй булмаған: бүре булып олоп, йорт-ҡаралтыны теткесләп ҡоторонмаған, ҡарҙы борхолдатып, асыҡ урындарҙан ышыҡҡа күсереп һалмаған. Ә, һалған икән. Ана, ҡойма тиңлек көрттәр, урамда урыны-урыны менән әҙәм бейеклеге булып ятҡан һырынтылар был тирәнән күптән түгел дауыллы ғәрәсәт үтеүе хаҡында һөйләй. Әле килеп шылт иткән дә тауыш юҡ.\nОшо шомло тынлыҡты тыңлап ята торғас, Нәҡиә апайҙың күңелен аңлайышһыҙ һағыш баҫып алды, тиктомалға яман эсе бошоп китте. Бошоноу сәбәбен ул шундуҡ аңланы: ай-вайҙарына ҡарамай, сабыйын алып, килене төнгә ҡаршы ҡайтып киткәйне. Нисек кенә барып еттеләр икән? Етә алдылармы?.. Ҡурҡыныс уйҙан Нәҡиәнең тәне буйлап һалҡын ағым үтеп китте, фажиғә һиҙеп, йөрәге сәнсеп ҡуйҙы.\n- Сәмиғулла, балам, тора һал. - Нәҡиә, асырғанып, бер ни белмәй иҙәндә йоҡлап ятҡан улын уятты. - Килен бит юлға сыҡҡайны. Ҡайтып еттеме? Нисек ҡайтып етте икән?\nСәмиғулла шешенгән күҙҙәрен ыуа-ыуа тороп ултырҙы, мәғәнәһеҙ ҡарашын әсәһенә төбәне.\n- Нишләп ҡайтарҙығыҙ һуң? - тип, ғәйепте башҡаларҙан эҙләмәксе итте.\n- Аһ, аһ, үҙең ҡайтып кит, тинең бит. Эттән алып, эткә һалып һүктең, - әсәһе үпкә белдереп иламһыраны. - Эсеп алһаң, холҡоң бармы...\nСәмиғулла инде үкереп торған бүгәй түгел. Бөгөн ул аяҡланырға ла өлгөрмәгән быҙау. Уға хәҙер ни әйтһәң дә бата. Барыһын да күтәрәсәк. Ир өндәшмәне, иҙерәшеп йоҡлап ятҡан малайҙарына ҡарап, иҫәңгерәп торҙо.\nИҫерек баш менән ниндәй ахмаҡлыҡ ҡылғанын әле килеп аңлаған Сәмиғулла, үкенесенән алйыр сиккә етеп, йәйәүләп, йүгерә-атлай ҡайтырға сыҡты. Юлда ул тирә-яҡты ҡарашы менән ентекләп байҡай барҙы. Ауылға етәрәк һаҙ буйында ҡарайып күренгән сәйер нөктәгә текләп торғандан һуң, ул-был һиҙелмәгәс, тыныслана төштө. Шулай ҙа йөрәк түренә инеп ояларға өлгөргән шом тулыһынса таралып бөтмәне, килке-килке һулҡылдап, бәғерен өйкәп тик торҙо.\nЮлһыҙ ерҙән тәрән ҡар йырып, ныҡ ҡабаланып килеп манма тиргә батҡан Сәмиғулла ихатаһында моңһоҙ ғына бесән кертелдәтеп торған Турыһын күрергә өмөтләнеп, ҡапҡаны асты... Әммә ат юҡ ине. Ихата эсендәге келән ҡар өҫтөнән хатта сысҡан да юрғалап уҙырға өлгөрмәгән. Ҡураһы әллә ҡасандан кеше йәшәмәгән ташландыҡ донъяға оҡшап тора. Сәмиғулланың йөрәге жыу итеп ҡалды. Йүгереп тигәндәй, мал ояһына барып инде. Үлем ғазабынан күҙҙәре шар булып асылып, теле һәленеп төшкән йәнһеҙ тананы күреп, уның ҡото осто. Ир бәлтерәп төштө.\nБөтөнләй ебеп-ҡаушап ҡалһа ла, кәнсәләргә барып, хәлде һөйләп бирерлек көс таба алды Сәмиғулла. Бригадир шунда уҡ кешеләрҙе күтәрҙе, милицияға хәбәр итте. Күп тә үтмәҫтән, ҙур булмаған ауыл умарта ише ҡайнарға тотондо. Яҫы саңғылар таҡҡан өс һунарсы өҫтәренә барып сыҡҡанда ҡорһағына ятҡан туры алашаның һырынты аҫтынан башы ғына күренеп тора ине. Ауылға етергә ярты саҡрым ер ҡалған булған! Ә сана ҡайҙа? Сөйөмбикә егеүле атта сығып киткән тигәйнеләр бит. Ни уйларға, эште ниҙән башларға белмәй, аптырашып торғанда, һунарсылар ҡолағына, ер аҫтынан ишетелгәндәй, бала илаған тауыш салынып ҡалды. Ирҙәр, һиҫкәнеп, бер-береһенә ҡарашты, барыһын да һүҙһеҙ аңлап, ҡайһыһы саңғы осо, ҡайһыһы ҡулы менән һылашып ҡатҡан ҡарҙы аҡтарырға тотондо. Күп тә үтмәҫтән, ирҙәрҙең береһе быуылып илаған сабыйҙы ҡулына алды. Сабыйға бер ни ҙә булмаған. Ҡар ҡатламы аҫтында ул һыуыҡҡа бирешмәгән. Ә әсәһе. Сөйөмбикәнең аяҡ-ҡулы боҙ булып ҡатҡан, ә ҡуйыны әле йылы килеш. Ғәжәп! Әсә тәненең бар йылыһы, сабый ғүмерен ҡурсалап ҡалыр өсөн, бер урынға - уның ҡуйынына йыйылғанмы әллә? Әсәй үҙе өшөп һәләк булһа ла, уның йөрәге, аңы аҡтыҡ һулышына ҡәҙәр бала ғүмере өсөн көрәшкән. Көрәшкән һәм еңеп сыҡҡан: ун айлыҡ ҡыҙ мөғжизә менән тере ҡалған.\nСөйөмбикәнең шаҡырайып туңған кәүҙәһен һунарсылар артынса ауылдан килеп еткән трактор санаһына һалып алып ҡайттылар. Атай ҡулын һиҙеп, тынысланырға өлгөргән ҡыҙын ҡосаҡлаған Сәмиғулла, аңҡы-тиңке булып, алышыныр хәлгә ҡалып, кабинала ултыра. Соҡорло урында ҡапыл һелкенеүҙән уның кәпәсе осоп төштө. Тракторсы аптырауҙан ауыҙын асып, Сәмиғуллаға текәлде. Ирҙең кисә генә дегет ише йылҡылдап торған ҡара сәстәре әле килеп ап-аҡ ине. Сөйөмбикәнең ғүмерен ҡыйған ҡырау Сәмиғулланың башына ғына ҡағылып уҙҙы.


Материалы за Май 2010 года » Страница 10 » Архив газеты "Йәшлек"\nЙәй эшләмәһәң, ҡыш ашарға тапмаҫһың.\nВакцина әҙер, әммә...\nОҙаҡламай электромобилдә йөрөрбөҙ әле...\n«Үлем менән ҡайҙа сауҙа итәләр?» Яңылыҡтар\nОшо исемдәге Бөтә Рәсәй акцияһы Башҡортостанда ла үтә . Наркотиктар әйләнешен контролдә тотоу буйынса федераль хеҙмәт 1 июндән 30-ына тиклем барасаҡ акция сиктәрендә төрлө саралар ойоштора. Республика наркополицияһы ла бында әүҙем ҡатнашасаҡ. Иң мөһиме, 8-800-347-20-30, 250-20-30 һандарынан торған «ышаныс телефоны» тәүлек әйләнәһенә халыҡтан шылтыратыуҙар ҡабул итә. Һеҙ наркотиктар һатҡан, әҙерләгән, һаҡлаған, ҡулланған урындарҙы белһәгеҙ, нәҡ шул һандар буйынса хәбәр итә алаһығыҙ. Шулай уҡ ведомствоның махсус сайтына (www .gnkrb .ru) инеп, һорау бирергә лә мөмкин.\nБР буйынса наркотиктар әйләнешен контролләү идаралығы етәксеһе Валерий Кокин белдереүенсә, хоҡуҡ һаҡлау органдарының йәмәғәтселек менән бәйләнеше һәр саҡ ыңғай һөҙөмтәләр бирә.\nМөһим мәсьәләләр күтәрелде Яңылыҡтар\nӨфө ҡалаһында Башҡортостан Республикаһы дүртенсе саҡырылыш БР Дәүләт Йыйылышы – Ҡоролтайҙың 25-се ултырышы үтте. Уның эшендә БР Хөкүмәте Премьер-министры Раил Сарбаев, РФ Федерация Советы ағзалары һәм Дәүләт Думаһы депутаттары ҡатнашты.\nКөн тәртибенә 35 мәсьәлә, шул иҫәптән 22 республика һәм өс федераль закон проекты, Башҡортостан Республикаһында Кеше хоҡуҡтары буйынса вәкилдең сығышын тыңлау, мировой судьялар һайлау һәм башҡа мөһим мәсьәләләр ҡуйылды.\nУлтырышты БР Хөкүмәте Премьер-министры асты. Ул 2009 йылда республикала ауыл хужалығы программаһын тормошҡа ашырыу һөҙөмтәләре тураһында һөйләне. Раил Сәлих улы ауыл хужалығы биләмәләрен тотороҡло үҫтереү өсөн шарттар тыуҙырыу, ауыл хужалығының финанс тотороҡлоғон тәьмин итеү, өҫтөнлөклө тармаҡтарын үҫтереү, ауыл хужалығы продукцияһы баҙарын көйләү мәсьәләләренә туҡталды һәм 2010 йылға ауыл хужалығы үҫешенә күҙәтеү яһаны.\nЯҡындарыбыҙҙы иҫкә алайыҡ! Еңеүгә 65 йыл\nБөйөк Еңеүҙең 65 йыллыҡ юбилейы сиктәрендә ойошторолған «Мине иҫкә ал» социаль-патриотик акцияһы дауам итә. Башҡортостан юлдаш телевидениеһы ла республика халҡын әлеге проектта ҡатнашырға һәм яҡындарын, туғандарын иҫкә алырға саҡыра. Бының өсөн Бөйөк Ватан һуғышында ҡатнашыусыларҙың фотоһын роbeda@bashtv.ru электрон адресына ебәрергә кәрәк. Улар БСТ каналы сайтына – www. tv-rb. ru ҡуйыласаҡ.\nФронтта ҡатнашыусыларҙың исем-фамилияһын, тыуған йылын, ҡайһы фронтта һуғышыуын күрһәтергә онотмағыҙ.\nБюджет яңынан ҡаралды Иҡтисад\nЯңы закон проекты Башҡортостан Республикаһы бюджетының 2 млрд 39,9 млн һумға, сығымдарҙың 3 млрд 911,8 млн һумға артыуын күҙаллай. Бюджет күләме ошо асыҡлауҙарҙан һуң 66 млрд 138,4 млн һум һәм сығымдар буйынса 14 млрд 519,0 млн һум дефицит менән 80 млрд 657,4 млн һум тәшкил итәсәк, – ти БР Хөкүмәте Премьер-министрының беренсе урынбаҫары – финанс министры Айрат Ғәскәров.\nБюджеттың һан параметрҙары буйынса билдәләнгән үҙгәрештәрҙе Айрат Ғәскәров бер нисә төркөмгә бүлде. Беренсе төркөм Торлаҡ-коммуналь хужалығын реформалауға булышлыҡ итеү фонды иҫәбенә күп фатирлы йорттарға капиталь ремонт үткәреү һәм авария хәлендәге торлаҡтан граждандарҙы күсереү буйынса республика адреслы программаһын тормошҡа ашырыуға алынған кире ҡайтарылмай торған аҡсаға – 1 млрд 451,8 млн һум суммаға бәйле.\nХәүефһеҙлек – көн үҙәгендә Яңылыҡтар\nБашҡортостан Президенты Мортаза Рәхимов Мәскәүҙә граждандар оборонаһы проблемаһы буйынса Бөтә Рәсәй кәңәшмәһендә ҡатнашты. Уны РФ Хөкүмәте Рәйесе урынбаҫары Игорь Шувалов үткәрҙе. Кәңәшмә «Комплекслы хәүефһеҙлек – 2010» халыҡ-ара күргәҙмәһе сиктәрендә ойошторолдо. Унда ҡатнашыусылар Рәсәй Федерацияһы биләмәһендә граждандар оборонаһын ойоштороу һәм хәҙерге социаль-иҡтисади шарттарға халыҡты яҡлау сараларын күреү мәсьәләләре буйынса фекер алышты. Форумға федераль органдарҙың һәм РФ төбәктеренең башҡарма власть органдары етәкселәре лә саҡырылды.\nУҡыусының хеҙмәте баһаланды Мәғәриф\nУҡыу энә менән ҡойо ҡаҙыу, ти халыҡ мәҡәле. Әммә ауыр хеҙмәтеңдең, түккән көсөңдөң һөҙөмтәһен күреү бөтә ауырлыҡтарҙы оноттора, тик яҡты матур уйҙар ғына ҡалдыра торғандыр. Шуның кеүек үк, ошо көндәрҙә ресубликаның бер төркөм уҡыусылары, үҙҙәренең уңыштарын күреп, тырышлыҡтарының лайыҡлы баһаһын татып һөйөндө. М. Ғафури исемендәге Башҡорт дәүләт академия драма театрында «Башҡортостан өмөтө» һәләтле балалар форумы үтте.\nУнда уҡыусыларҙың 2010 йылғы Бөтә Рәсәй олимпиадаһы еңеүселәре һәм призерҙары, уларҙың уҡытыусылары йыйылды. Олимпиада еңеүселәрен һәм призерҙарын бүләкләү тантанаһы йыл һайын үткәрелә. Әммә быйыл ул айырыуса тантаналы шарттарҙа билдәләнде. Рәсәй кимәлендә үҙҙәрен танытып ҡайтҡан уҡыу алдынғылары хөрмәтенә бик күп йылы һүҙҙәр әйтелде, матур концерт ойошторолдо, хатта фуршет әҙерләнгәйне.\nһау бул, спартакиада! Мәғәриф\nРәми Ғарипов исемендәге 1-се республика башҡорт гимназия-интернатының ихатаһы күңелле тауыштарҙан, дәртле йыр-моңдан гөж килеп, бал ҡорттары күселәй ҡайнай. Аптырайһы ла түгел, сөнки унда – байрам! Башҡортостандың төрлө ҡалаларынан тиҫтәнән ашыу гимназия-лицей уҡыусылары ҡатнашҡан ХII спартакиаданы йомғаҡлау хөрмәтенә ойошторолған һабантуй бара. Уҡыусыларҙы сираттағы уҡыу йылы тамамланыу уңайынан ҡотларға мәғариф министры З. Аллаяров, Өфө ҡалаһы хакимиәте башлығы П. Качкаев, БР йәштәр эштәре, спорт һәм туризм министры А. Никерин килгәйне.\nКире ҡайтырға << 1 6 7 8 9 10 11 12 13 14 35 >> Киләһе бит


Күп балалы әсә өфөләрҙең тәне бешкән бер йәшлек баланы нисек ҡотҡарыуҙары хаҡында һөйләне // Йәмғиәт | новости башинформ.рф\n16:58, 19 февраля 2018 Йәмғиәт\nФото: ғаиләнең шәхси архивы\nКүп балалы әсә өфөләрҙең тәне бешкән бер йәшлек баланы нисек ҡотҡарыуҙары хаҡында һөйләне Фото: ғаиләнең шәхси архивы\nӨФӨ, 2018 йыл, 19 февраль. /«Башинформ» мәғлүмәт агентлығы, Ксения Калинина/.\nУҙған йылдың декабрендә Башҡортостандың Туймазы районы Серафимовка ҡасабаһындағы ишле ғаиләлә ҙур фажиғә булды. «Башинформ» агентлығы бер йәшлек Полина Кузьминаның үҙенең өҫтөнә эҫе сәй түгеп, тәненең 20 проценты бешеүе хаҡында хәбәр иткәйне. Әсәһе Александра бер секундҡа ғына боролған арала ҡыҙының кескәй ҡулдары эҫе һыулы һауытты эләктереп тә ала.\n«Барыһы ла ҡот осҡос төштәге кеүек булды. Мин тышта эшләп йөрөгән эшселәр өсөн һары төҫтәге пластмасса сынаяҡта сәй бешергәйнем. Әйләнеп тә өлгөрмәнем, ул өҫтөнә түгеп ебәрҙе», — тип һөйләгәйне ҡатын.\nБаланы тиҙ арала Өфөгә, 18-се ҡала клиник дауаханаһының тән бешеү бүлексәһенә оҙаталар. Ҡыҙыҡайға тиреһен күсереп ултыртырға һәм ҡан ебәрергә кәрәк була. Уның хәле ауыр тип баһалана.\n«Ҡыҙымды ҡулымда ғына йөрөттөм. Ултырырға ла, баҫып торорға ла ярамай, бөтә тәне ауырта ине. Муйынына, күкрәгенә һәм ҡулына тирене күсереп ултыртыу буйынса операция, ҡан талап ителде», — тип иҫенә төшөрә Александра.\nҒаиләнең баш ҡалала туғандары юҡ, шуға күрә ярҙам ҡулы һуҙырҙай кешеләре булмай. Социаль селтәрҙә бала өсөн ҡан тапшырыу тураһында иғлан баҫылып сыға. Журналистар ҙа был хәлдән ситтә ҡалмай.\n«Башинформ» агентлығы фажиғәнән һуң ике ай үткәс кескәй Полинаның хәле менән ҡыҙыҡһынды.\nКүп балалы әсә әйтеүенсә, үҙәктә ҡыҙы өсөн ҡан тапшырырға теләгән кешеләр бик күп булған.\n«Дауаханала халыҡ байтаҡ ине. Баш табип кешеләрҙең күп булыуы арҡаһында ғаризаны алыуымды үтенде. Ҡан тапшырыу үҙәгенән дә шылтыратып, халыҡты ҡан бирергә саҡырыуҙы туҡтатыуымды һоранылар. Бындай ажиотажды көтмәгәйнем, — тине Александра. — Кешеләр шундай ярҙамсыл, палатаға килеп, уйынсыҡтар, памперстар ҡалдырып китте, ҡыҙымдың хәле менән ҡыҙыҡһынды. Бөтә Башҡортостанда танылыу яуланығыҙ, ти табиптар. Ярҙам иткәндәре өсөн барыһына рәхмәтлемен, быны һүҙҙәр менән генә әйтеп бөтөрөрлөк түгел. Ныҡ ярҙам иттеләр, беҙ быны тойҙоҡ».\nҠатынға баш ҡалалағы сиркәүҙәрҙең береһендә Полинаның фотоһын ҡуйыуҙары һәм диндарҙарҙың ҡыҙыҡай өсөн доға ҡылыуҙары хаҡында ла һөйләгәндәр.\nБыл ваҡытта иһә аяҡтан тирене күсереп ултыртыу буйынса операция яһамағандар, сөнки ваҡыты үткән булған. Ул быға бик шат, сөнки аяҡтарында ла яра йөйҙәре ҡалыр ине. Эш шунда: ҡыҙыҡай дауаханала ротавирус менән сирләп киткән. Тап ошо ауырыу уны операциянан «һаҡлап ҡалған» да инде. Дөйөм комиссияла табиптар операция яһау-яһамауҙы тикшергән. Асыҡланыуынса, ҡыҙыҡай бик күп аҡһым юғалтҡан. «Йәшәр, ләкин йөйҙәр ҡалыр», тип әйткән табиптар.\nСабыйҙың хәле яҡшырғас та уны дауахананан сығарғандар. Әсә кешегә яра йөйҙәрен нисек бөтөрөргә кәңәш биргәндәр.\n«Аш-һыу бүлмәһен бикләп тотам»\nКузьминдар ғаиләһе имен тип һанала. Александраның ире себерҙә эшләй, балалары һәм ҡатыны өсөн тырыша. Тормош иптәше дүрт бала: 17 йәшлек улын, өс йәшлек игеҙәктәрҙе һәм бер йәшлек ҡыҙын тәрбиәләй, хужалыҡ менән шөғөлләнә.\n«Полина Раштыуа байрамында тыуҙы һәм беҙҙең өсөн ысын бүләк булды. Тәүге улыбыҙҙан һуң оҙаҡ ҡына балаларыбыҙ булманы, һуңынан игеҙәктәр һәм көтмәгәндә ҡыҙыбыҙ Полина донъяға килде, — тип һөйләне ул. — Әле ул хәлһеҙерәк, бөтә нәмәнән дә ҡурҡа. Беҙ яңынан йәшәргә өйрәнәбеҙ. Йәш тә дүрт айлыҡ ҡыҙыбыҙ һөйләшә башланы. Ул уйнай, үҫешә, яра йөйҙәре йәшәргә ҡамасауламай, тышҡы яҡтан ғына борсой. Тыныс ҡына уларҙы дауалайбыҙ».\nХәҙер аш-һыу бүлмәһен бикләп тотам, тип өҫтәне Александра.


Яңыраҡ Өфөлә Франция вәкилдәре хәйриә акцияһы менән булып ҡайтты. Ойоштороусыһы – Мари Белегу. Ҡунаҡтар 9-сы балалар йорто тәрбиәләнеүселәренә уйынсыҡ айыуҙар бүләк итте. Был осраҡлы ғына түгел. Сере I Бөтә донъя һуғышы менән бәйле. Ошо яу ваҡытында Франция ауыр һынау кисерә. Рәсәй 45 мең кешеһен ярҙамға ебәрә. Урыҫ экспедиция корпусы һалдаттары Марн департаментының Курси ауылын азат итеүенә – 101 йыл. Францияла был турала онотмайҙар.\nКурси халҡы рәхмәт йөҙөнән «Быуындан – быуынға» тигән хәйриә акцияһы ойоштороп, Башҡортостан балалар йорттары тәрбиәләнеүселәре өсөн уйынсыҡ айыуҙар йыя. Бер ҙә осраҡлы түгел. Сөнки 100 йыл элек коммунаны азат итеүсе урыҫ һалдаты бәләкәй француз ҡыҙына ошондай уйынсыҡ бүләк итә. Был күренеште һүрәтләгән фотоны күреү иһә скульптор Александр Таратыновты урыҫ экспедицияһы корпусы һуғышсылары хөрмәтенә һәйкәл эшләргә дәртләндерә. Ул 2015 йылда Курсиҙа ҡуйыла.\nФранция вәкилдәре республика Хәрби Дан музейында, Еңеү паркында, Милли китапханала, Башҡорт дәүләт университетында булды, баш ҡаланың иҫтәлекле урындары менән танышты.


Сауаплы эш йәки, Көл зыяраты кәртәләнде\nАуыл биләмәһе башлығы Булат Фәрит улы Тайбугин был изге эшкә фатиха бирә. Шәхси эшҡыуарҙар Айҙар Ғәйетҡолов, Булат Рахманғолов, ауыл депутаты Рауил Ғарифуллин өмәгә тос өлөш индерә: улар эш материалдары менән тәьмин итәләр. Фажиғәле тарихы булған урынды кәртәләп, ир-егеттәр ҙур сауаплы эш башҡарҙы. Тереләрҙең ҡәҙерен, мәрхүмдәрҙең ҡәберен бел, ти халыҡ әйтеме. Элекке Мөрсәлим ауылының Көл зыяратында ерләнгәндәрҙең рухтары тыныс булһын.\nҮткән быуатта Ниғәмәт ауылы янында бер-нисә бәләкәй ауыл булған. Бөгөнгө көндә юҡҡа сыҡҡан Мөрсәлим ауылы Үрге һәм Түбәнге Яйыҡбай ауылдары араһында Суҡташ артында, Әмәндәк йылғаһы буйында урынлашҡан булған.\nАуыл ҙур булмаған. Мөрсәлимде көнъяҡтан Суҡташ тауы һырты, төнъяҡтан—Әтәс ҡаяһы теҙмәһе, көнсығыш һәм көнбайыштан тар ғына ҡыҫыҡтар ҡаплап торған. Ауыл буйлап бәләкәй генә Сылтырауыҡ шишмәһе ағып ятҡан, уның яры буйлап төрлө ағастар үҫкән. Был уңайлы урын ҡалмаҡ һәм ҡаҙаҡ сапҡындары ваҡытында йәшенеп ҡалырға ярҙам иткән. Үткән быуатта ауыл тулыһынса янып юҡҡа сыға, унан көл-күмер генә ятып ҡала. Халыҡ Үрге һәм Түбәнге Яйыҡбай ауылдарына күсеп ултыра. 21-се йылдарҙа илдә аслыҡ башлана. Халыҡ күпләп ҡырыла. Үрге Яйыҡбай ауылы зыяраты ташлы булғанлыҡтан, ҡәбер ҡаҙыуы бик ауырға тура килә. Шуға күрә аслыҡ ҡорбандарын, Бөйөк Ватан һуғышы йылдарында вафат булғандарҙы ла, Мөрсәлим ауылынан ҡалған көлгә ерләгәндәр. Халыҡ телендә Көл зыяраты тигән исем алған был урындың кәртәһе булмауы яйыҡбайҙарҙы борсой килә ине. Ниһайәт, 12 октябрҙә Үрге Яйыҡбайҙың ир-егеттәре күмәкләп был тарихи ерҙе кәртәләүгә тотондо. Ауыл биләмәһе башлығы Булат Фәрит улы Тайбугин был изге эшкә фатиха бирә. Шәхси эшҡыуарҙар Айҙар Ғәйетҡолов, Булат Рахманғолов, ауыл депутаты Рауил Ғарифуллин өмәгә тос өлөш индерә: улар эш материалдары менән тәьмин итәләр. Фажиғәле тарихы булған урынды кәртәләп, ир-егеттәр ҙур сауаплы эш башҡарҙы. Тереләрҙең ҡәҙерен, мәрхүмдәрҙең ҡәберен бел, ти халыҡ әйтеме. Элекке Мөрсәлим ауылының Көл зыяратында ерләнгәндәрҙең рухтары тыныс булһын.\nШуныһын да әйтергә кәрәк, Үрге Яйыҡбай ауылы халҡы быйыл “Айыҡ ауыл” республика конкурсында ҡатнаша. Олоһонан йәшенә тиклем барыһы ла бергәләп бик күп спорт, мәҙәни, төҙөкләндереү эштәрен башҡарып сыҡтылар. Уларға афарин тип, бәйгелә еңеп сығыуҙарын теләйһе ҡала.


2 Октябрь 2010, 18:23\n27 сентябрҙә Республика йортонда Башҡортостан Республикаһы Хөкүмәте ҡарамағындағы журналистика өлкәһендә Шәһит Хоҙайбирҙин исемендәге премиялар биреү буйынса комиссияның ултырышы булды. Ултырышты Башҡортостан Республикаһының элемтә һәм киң коммуникациялар министры, комиссия рәйесе урынбаҫары Б. Мелкоедов алып барҙы.\n2010 йылға журналистика өлкәһендәге иң яҡшы әҫәрҙәр өсөн Башҡортостан Республикаһы Хөкүмәте ҡарамағындағы Шәһит Хоҙайбирҙин исемендәге премиялар биреү буйынса комиссия, тәҡдим ителгән эштәрҙе ҡарағандан һуң, конкурста ҡатнашыуға түбәндәгеләрҙе индерҙе:\n1. Абдрахманова Лена Әбделбарый ҡыҙын – «Нисек йәшәйһең, башҡорт ауылы?» рубрикаһы аҫтындағы мәҡәләләр циклы өсөн, «Көнгәк» гәзите редакцияһы тәҡдим итте;\n2. Әсәҙуллина Эльвира Рәзит ҡыҙын – экстремаль журналистика буйынса «Бастион – 2009» уҡыу-уҡытыу-ғәмәли курстарға арналған мәҡәләләр серияһы, террорға ҡаршы материалдары, дәүләт автоинспекцияһы эшен яҡтыртҡан мәҡәләләре өсөн, «Өмет» республика гәзите коллективы тәҡдим итте;\n3. Ғәбиҙуллина Фәниә Рауил ҡыҙын – 2009 – 2010 йылдарҙа «Кызыл таң» гәзитендә баҫылған проблемалы мәҡәләләре өсөн, «Кызыл таң» гәзите редакцияһы тәҡдим итте;\n4. Ғәфүров Мадриль Абдрахман улын – «Беспредел!», «Беспредел продолжается!», «Не могу молчать», «Во весь голос», «Подсуден и осужден» рубрикаһы аҫтында Кушнаренко районынан публицистик мәҡәләләр серияһы өсөн, «Коммунист Башкортостана» гәзите коллективы тәҡдим итте;\n5. Ирғәлин Хәмит Әбдрәхим улын – Бөйөк Еңеүҙең 65 йыллығына арналған очерктар серияһы, «Инә бүре ҡарғышы», «Урман янған саҡта» китаптары өсөн, БР Яҙыусылар союзы, Стәрлетамаҡ ҡала башҡорттары ҡоролтайының башҡарма комитеты, «Ашҡаҙар» гәзите коллективы тәҡдим итте;\n6. ҡотлогилдина Зөһрә Сәлимйән ҡыҙын – «Һуғыш балалары – тарих яралары» китабы өсөн, «Йәншишмә» гәзите редакцияһы тәҡдим итте;\n7. ҡотошов Рамаҙан Нурғәли улын – Бөйөк Ватан һуғышы хаҡындағы публицистик мәҡәләләр серияһы өсөн, БР Журналистар союзы тәҡдим итте;\n8. Мырҙаҡаева Динә Ғәйни ҡыҙын – «Нәширҙәр» китабы өсөн, З. Биишева исемендәге Башҡортостан «Китап» нәшриәте дәүләт унитар предприятиеһы тәҡдим итте;\n9. Ханнанова Гөлсәсәк Рәсих ҡыҙын – 2010 йылда ижтимағи-сәйәси темаларға яҙылған мәҡәләләр серияһы өсөн, «Коммерсантъ–Башкортостан» гәзите коллективы тәҡдим итте;\n10. Ярмуллин Азат Шакирйән улын – «Шоңҡар» журналында «Тарихнамә» рубрикаһындағы Башҡортостан тарихы буйынса публикациялар серияһы өсөн, «Шоңҡар» журналы редакцияһы тәҡдим итте.\nКомиссия йәмәғәт ойошмаларын, хеҙмәт коллективтарын һәм айырым кешеләрҙе 2010 йылға Шәһит Хоҙайбирҙин исемендәге премияға дәғүә итеүгә күрһәтелгән эштәрҙе тикшереүҙә ҡатнашыуҙы һорай. Фекерҙәрҙе, тәҡдимдәрҙе һәм иҫкәрмәләрҙе матбуғат биттәрендә, телевидение һәм радио тапшырыуҙарында әйтергә, йә түбәндәге адрес буйынса ебәрергә мөмкин: 450077, Өфө ҡалаһы, Киров урамы, 45, Башҡортостан Республикаһының Элемтә һәм киң коммуникациялар министрлығы.\nПремияның өс лауреатының исеме Республика көнөн байрам иткәндә хәбәр ителәсәк.


Ирекмәндәр страховкаланасаҡ | ГТРК «Башкортостан» — Новости Уфы и РБ\n26 мая 2020 — 20:39 ГТРК «Башкортостан»\nҮҙ пациенттарына йәш табип-педиатр Айгөл Нуриева ошо рәүешле кейенеп йөрөй. Ул Ковид 19 диагнозы куйылған балалар менән эшләй. Был эшкә үҙ ирке менән тотонған. Балаларҙы дауалау менән бер рәттән ирекмәндәр эшмәкәрлеген дә алып бара. Шуға ла, медицина кәрәк-яраҡтарынан тыш ҡулында мохтаж ғаиләгә тип тәғәйен аҙыҡ-түлек пакеты ла бар.\nТабиптар араһында ирекмәнлек эшен үҙ итеүселәр бихисап. Айырыуса ошо һөнәрҙе һайлаған студенттар араһында. Башҡорт медицина университетының тотош бер корпусы волонтерҙар үҙәгенә әйләндерелгән. Улар рәсми теркәлеү иғлан ителгәнгә тиклем үк күпләп волонтерҙар рәтенә инергә теләк белдергән.\nБашҡаларға ярҙам итәм тип, ҡурҡыныс сирҙән үҙҙәре ҡотола алмаған иремкәндәр ҙә юҡ түгел. Был хаҡта төбәк етәксеһе Радий Хабиров волонтерҙар хәрәкәте вәкилдәре менән онлайн осрашыуҙа та әйтеп үтте.\nҮҙ изоляция режимын кәметеү менән ҡыҙыу линияға шылтыратыусылар һаны ла бер ни тиклем кәмегән, әммә күпкә түгел. Ошо колл-үҙәккә генә тәүлек әйләнәһенә алты йөҙ самаһы мөрәжәғәт ҡабул ителә. Әңгәмә аҙағында әлеге ваҡытта һәр кем өсөн иң кәрәкле теләктәр яңғырай.\nҠыҙҙар ғаризаны кәрәкле үҙәккә юллаясаҡ. Биш мең ирекмәндең берәүһе уны бөтә яуаплылыҡ менән үтәйәсәк, ошо рәүешле мохтаж кешегә тулы ярҙам күрһәтеләсәк. Хәҙер волонтерҙар хәрәкәте эшмәкәрлеге бөтә республика буйынса яйға һалынған. Ирекмәндәрҙең үҙ- ара аралашыуында ла тотҡарлыҡтар юҡ. Ай ярым элек хәл башҡа ине, ҡатмарлыҡтар ҙа байтаҡ булды, тип хәтеләй Айгөл Нуриева. Йәш табип-педиатр ирекмәндәр үҙәген ойоштороуҙа ҡатнашҡан беренсе йәмәғәтселәрҙең береһе. Әле лә ул сәләмәтлек һағында, беренселәр рәтендә.


“Ҡасан үҙем өсөн йәшәп ҡалырмын?..”\n8 Май , 18:00\nБылтыр көҙҙән алып бөгөн беренсе тапҡыр баҡсаһына килгән Сәлимәнең кәйефе бөтөнләй юҡ: кисә ғүмере буйы өрмәгән ергә ултыртмай, күҙ нуры кеүек һаҡлап йөрөткән берҙән бер ҡыҙы Наҙгөлө тамам аптыратты...\nБылтыр көҙҙән алып бөгөн беренсе тапҡыр баҡсаһына килгән Сәлимәнең кәйефе бөтөнләй юҡ: кисә ғүмере буйы өрмәгән ергә ултыртмай, күҙ нуры кеүек һаҡлап йөрөткән берҙән бер ҡыҙы Наҙгөлө тамам аптыратты, уның һүҙҙәре йөрәген ҡаты яраланы. “Йүнһеҙ өләсәй һин!” – ти бит әле! Ә мин әле һаман бары уның һәм ғаиләһенең имен, бәхетле тормошо өсөн тырышам”, - тип һөйләнде һәм баҡсаға йөкмәп килтергән ҙур сумкаһын өҫтәл эргәһенә ҡуйҙы...\nҺис еңел булманы тормошо Сәлимәнең, әммә үҙен ул барыбер бәхетле һанай. Әле – хаҡлы ялға сығып, ниһайәт, үҙе өсөн дә бер аҙ йәшәп ҡалырға тип уй-ниәтләп йөрөгән сағы, тик бына әлеге лә баяғы ҡыҙы йәнә кәйефен төшөрҙө. “Альбинам тыуғас, үҙен атай-әсәй ярҙамынан тыш аяҡҡа баҫтырҙыҡ. Өләсәй-олатайҙар йыраҡта йәшәгәс, бушҡа бимазаламаныҡ. Ирем хәрби булһа ла, тегендә-бында күсеп йөрөһәк тә, барыһына ла өлгөрөргә тырыштым, кемдәндер нимәлер көтмәнем...” Бына ошонда уйҙар “бырауланы” Сәлимәнең башын, уларҙан арынырға тырышһа ла, һис килеп сыҡманы, әленән-әле ғәзиз балаһының әйткән һүҙҙәре иҫенә төштө.\nАңларлыҡ та шул уның хәлен: ҡыҙына тиҙҙән 40 тула. Бер ҡайҙа ла эшләмәһә лә, дуҫтары менән бергәләшеп байрам итеү, ҡайҙалыр сәйәхәт итергә теләге бик ҙур. “Эшләгән ваҡытта ла бер тапҡыр, исмаһам, әсәйем арып ҡайтты, өйҙә - тағы сирле атайым, уларға ярҙам итергә кәрәк”, - тип уйлап бирҙеме икән?! Юҡ, әлбиттә, өҫтәүенә, бөгөн: “Кейәүең ике аҙна ялын алған, иртәгә кис балаларҙы һеҙгә килтерәм, диңгеҙ буйына ял итеү өсөн барырға ҡарар иттек”, - тип йәнемде өтә”, - тип үҙенең уй-кисерештәрен баҡса уртаһындағы алмағасҡа һөйләгәнен һиҙмәй ҙә ҡалды. “Бына хәҙер ошо көнгә ҡалдыммы: уйҙарымды алмағас менән бүлешәм, - тип аптырап уйлап алды ҡатын. – “Эгоист!” – ти бит әле! Нисек уның ошолай тип әйтергә теле бара?! Әсәй булараҡ уға һәр йәһәттән ярҙам итергә тырыштым, бына тигән юғары уҡыу йортона инергә ярҙам итеп тә шуны ла тамамлай алманы! Ана хәҙер уның тиңдәштәре әллә ҡайҙа эшләп йөрөй, һәр хәлдә ата-әсәһен ярҙам һорап бимазаламайҙар...”\nҒәҙәттә, баҡса килгәс үк ҡатын шифалы, тәмле бал менән төрлө үләндәрҙән яһалған сәй эсеп алыусан, тик бөгөн уның самауырын шыжлатып алырға ла кәйефе юҡ ине. Ҡулына ла бер ниндәй эш барманы, нисек кенә тырышһа ла, анау түтәлдәрендәге сүп үләндәрен утарға ла күңеле төшмәне. “Хәлдәр былай барһа, нимә эшләргә икән?! Мин дә мәңгелек түгел, атаһы ла ана хәҙер түшәктә. Артабан беҙһеҙ нимә эшләр? Ҡасан үҙаллы йәшәй башлар? Бер тапҡыр баш тартҡайным, ҡырҡ һүҙгә етте бит! Ярай, ваҡыты еткәс, аңлар. Һәр хәлдә кейәү үҙе аңлаған кеүек, балаларын бергә алмаҡсы, тик бына ҡыҙым ғына уларһыҙ ял итергә теләй. Ә бит тап әлеге ваҡытта бәләкәстәр менән бергә булырға кәрәк. Уларҙың ғүмерҙәренең иң матур мәле...”\nҠасандыр ире менән бергәләп һалған йорт уртаһы эргәһендә былтыр ултыртылған күп йыллыҡ сәскәләренә күҙ һалмаҡсы булды Сәлимә. “Әлдә һеҙ бар! Ана бит һалҡын ҡышҡа, ҡалын ҡар ҡатламына, көслө ел-дауылға бирешмәйенсә, баш ҡалҡытҡандар. Ҡыҙыл ләләрем дә сәскә атырға йыйына. Ярай, тормош дауам итә, барыһы ла көйләнер, яҡшы булыр, иртәгә көн бигерәк тә... Ейәнсәр менән ейәнем дә бер көндө: “Өләсәй менән олатайыбыҙ шәп”, - тип һөйләнә ине. Әле өмөт бар, барыһы ла яҡшырыр ...” – тип, уйлап алды ла ҡатын башкөллө эшкә сумды...


Ил эсендә ундай ҡурҡыныс юҡ\n4 Март , 12:15\n“Бер банк карточкаһы ла эшләмәйәсәк, халыҡтың банктарҙағы иҫәптәге аҡсаһы юҡҡа сығасаҡ, тиҙәр. Ошо дөрөҫмө икән?” Редакцияға шундай һорауҙар йышайҙы. Яуап бирәбеҙ...\n“Бер банк карточкаһы ла эшләмәйәсәк, халыҡтың банктарҙағы иҫәптәге аҡсаһы юҡҡа сығасаҡ, тиҙәр. Ошо дөрөҫмө икән?”\nУкраиналағы хәл-ваҡиғаларға бәйләп, редакцияға борсоулы шылтыратыуҙар йышайҙы.\n“Көнбайыш дәүләттәренең санкцияларына эләккән банктарҙың карталары Рәсәйҙә бер ниндәй сикләүһеҙ эшләй. Клиенттарҙың картаға бәйләнгән иҫәбендәге аҡсаһы тулыһынса һаҡланған, уны теләгән ваҡытта алырға була”, — тип билдәләнеләр Үҙәк банкта.\nМәғлүм булыуынса, Америка 11 юридик шәхескә, шул иҫәптән Һаҡлыҡ банкы, Газпромбанк һәм ВТБ-ға ҡаршы санкциялар индерҙе. АҠШ-тың бөтә финанс институттарына 30 көн дауамында санкцияға эләккән Һаҡлыҡ банкының корреспондент иҫәптәрен ябырға ҡушылды. Шулай уҡ «Открытие» банкына, Новикомбанкка һәм Совкомбанкка ҡаршы санкциялар иғлан ителде.\nШул уҡ ваҡытта санкцияларға эләккән банктарҙың (ВТБ төркөмө, Совкомбанк, Новикомбанк, Промсвязьбанк, Открытие банктары) клиенттары сит илдәрҙә ошо банктарҙың карталары менән түләй, уларҙы санкцияларҙы хуплаған илдәрҙә теркәлгән онлайн-магазиндарҙа һәм хеҙмәт агрегаторҙарында хеҙмәттәргә түләү өсөн файҙалана алмай. Бынан тыш, был банктарҙың карталарын Apple Pay, Google Pay сервистары менән ҡулланып булмай, әммә Рәсәй биләмәһендә ошондай карталар буйынса стандарт контактлы йәки контактһыҙ түләү мөмкинлеге бар.\nРәсәй Хөкүмәте мәғлүмәте буйынса, әлеге көндә илдең санкциялар һәм тышҡы янауҙар шарттарында финанс системаһының тотороҡлоғон тәьмин итеү өсөн етерлек финанс ресурстары бар. Хөкүмәт тарафынан финанс баҙарҙарын һәм айырым компанияларҙы санкцияларҙан һәм башҡа хәүефтәрҙән һаҡлау саралары буйынса аныҡ пландар төҙөлдө. Ошо эш барышында санкциялар индереү эҙемтәләрен имитациялау моделләштереүе (стресс-тестар) үткәрелде. Уның йомғаҡтары буйынса аныҡ эш пландары әҙерләнде. Финанс баҙары һәм ҙур компаниялар уларҙы тормошҡа ашырырға тулыһынса әҙер\nКүреүегеҙсә, сит илдәрҙә булған кешеләрҙең, юридик берәмектәрҙең генә ҡайһы бер банк карточкалары, иҫәптәре менән проблемалары килеп сығыуы бар. Уларҙы һаҡлау буйынса ла аныҡ пландар ҡабул ителгән һәм тормошҡа ашырыла. Илебеҙ эсендә халыҡтың банк карточкалары, башҡа иҫәптәре менән бөтөнләй проблемалар юҡ. Шуға күрә алдыҡ хәбәрҙәргә, теләһә ниндәй имеш-мимештәргә ышанмаҫҡа кәрәк.\nШул уҡ ваҡытта кешеләрҙе: "Һеҙҙең банктағы иҫәбегеҙҙе хәүефһеҙ иҫәпкә күсерергә кәрәк! Ашығыс рәүештә!. Юғиһә аҡсағыҙ юҡҡа сыға",-тип банк карточкаһының иҫәбен һораған мутлашыусылар ҙа барлыҡҡа килде. Улар үҙҙәрен банк хеҙмәткәре тип алдап таныштыра. Шуға күрә һаҡ булығыҙ! Банк хеҙмәткәре бер ҡасан да һеҙҙең карточка һандарын һорамай. Ошо хаҡта онотмағыҙ


Башҡортса йәнһүрәттәр арта | ГТРК «Башкортостан» — Новости Уфы и РБ\n13 февраля 2020 — 21:20 ГТРК «Башкортостан»\nӘмир Абдразаҡов исемендәге «Башҡортостан» киностудияһы мультипликаторҙары республикала йәшәгән халыҡтарҙың әкиәттәренә таянып йәнһүрәттәр төшөргән. Уларҙы тамашасылар телеэкрандарҙа, кинотеатрҙарҙа бушлай ҡарай ала. Ағастар терелгән, болот һөйләшә, ә боҙҙоң күҙҙәре бар… Төрлө халыҡ әкиәттәре геройҙары йәнле һүрәт булып бәләкәстәрҙе тирә-яҡ мөхит менән таныштыра. Йәнһүрәттәргә тәрбиәүи маҡсаттан тыш тағы ла телде өйрәнеү функцияһы ла һалынған. Циклдың тәүге серияларына төбәктә күпләп йәшәгән халыҡтар — башҡорт, урыҫ, татар, сыуаш,марый әкиәттәре ингән. Әкиәттәр олатайҙың йоҡо алдынан ейәндәре менән әңгәмәләшеүенә ҡоролған.\nОлатай ролендә тексты Мостай Кәрим исемендәге Милли йәштәр театры актеры Нәғим Нурғәлин, ә малайҙарҙы күптәр яратып өлгөргән йәш актер Арыҫлан Ҡырымсурин уйнай. Йәнһүрәт сюжеттары шулай ҡоролған — улар аша бәләкәстәр әкиәт геройҙарынан тыш төҫтәр, һандар менән дә таныша ала. Оҙайлы эштең һөҙөмтәһе — кинотеатр залындағы йылмайған йөҙҙәр. Уҡытыусылар иһә, яңы проекттың телде өйрәтеүҙә ҙур ярҙамсы буласағын билдәләй. Йәнһүрәттәрҙе тиҙҙән теләгән һәр кем телевизор аша ҡарай ала.Башҡортостан 24 каналы программаһына ла инә улар.


“Күлдәктәребеҙ һатыуҙыҡынан һис тә ҡайтыш түгел!” » Балҡантау\nБалҡантау » Яңылыҡтар » “Күлдәктәребеҙ һатыуҙыҡынан һис тә ҡайтыш түгел!”\n“Күлдәктәребеҙ һатыуҙыҡынан һис тә ҡайтыш түгел!”29-12-2017, 10:07\n“Эко-бум” конкурсына ярашлы райондың мәктәпкәсә белем биреү учреждениелары тәрбиәләнеүселәре һәм педагогтары ғәҙәти булмаған мода күрһәтте\nРайон Мәҙәниәт йорто сәхнәһендәге подиумға ҡағыҙҙан, гәзиттәрҙән, полиэтилен пакеттарҙан, иҫке компакт-дискыларҙан, пластик шешәләрҙән һәм беҙ сүп-сар тип атаған башҡа әйберҙәрҙән күлдәктәр, костюмдар кейгән йәш моделдәр сыҡты. Уларҙың ҡайһы берәүҙәренә ике йәш тә юҡ ине.\nҒәжәйеп тамашаның дизайнерҙар һәм модельерҙары ҡала һәм райондың балалар баҡсалары тәрбиәселәре һәм ата-әсәләр ине. Ҡул аҫтындағы материалдарҙан ысын кейем килеп сыҡһын өсөн улар ҙур тырышлыҡ һалған. Әйткәндәй, быйыл конкурсанттар төрлө сығыштар әҙерләгән, берәүҙәр әкиәтте сәхнәләштергән, икенселәр музыкаль номерҙар әҙерләгән. Тамашасылар алдына күбәләк, рыцарь, принцесса, ҡурсаҡ, король, төрлө йәнһүрәттәрҙән батшабикәләр образындағы ҡыҙҙар һәм малайҙар сыҡты.\nИң ғәҙәти булмаған кейем тип тоҡтарҙан “тегелгән” Яңы йыл шыршыһы һәм бер тапҡыр ҡулланыла торған һауыт-һабанан яһалған туңдырма костюмдары аталды.\n1-се урта мәктәптең мәктәпкәсә төркөмө педагогик коллективы ойошторған байрам сағыу һәм күңелле үтте. Яуаплылығы сикләнгән “БашкирНефтеМаркет - розница” йәмғиәте (директоры А.А. Мөхәмәтдинов0 бағыусы булды. Тамашасылар һәр конкурсантты дәррәү алҡышланы, уларға ҡушылып йырлап ҡына ҡалманы, бейергә лә төшөп китте. Кисә һуңында жюри ғәҙәти булмаған костюмдар әҙерләп, сәхнәгә сығырға баҙнат иткәндәре өсөн байрамда ҡатнашыусыларҙың барыһына ла рәхмәт белдерҙе, балаларға һәм уларҙың тәрбиәселәренә дипломдар һәм бүләктәр тапшырҙы.\n“Эко-бум” конкурсы беҙ сүп-сар итеп ҡарарға күнеккән материалдың фантазияны эшкә егеп, ижади ҡараш менән тотонғандаиҫ киткес матур әйберҙәргә әүерелеүен күрһәтте. Сараға килеүселәр быны үҙ күҙҙәре менән күрҙе.\nФото: Г. Бурдилева фотоһы.


Таможня хеҙмәткәрҙәре Башҡортостандың милли музейын 225 тимер аҡсаға байытты\nӨс йыл элек Рәсәйгә был нумизматик коллекцияны законһыҙ рәүештә почта аша индерергә тырышалар, әммә таможня аша сәйер посылка үтмәй.\nУға арест һалына. Билдәләнгән тәртип буйынса барлыҡ тимер аҡса Рәсәй милкендә тип танытыла. Илдең мәҙәниәт министрлығы тарафынан коллекцияға экспертиза яһала, уның тарихи-мәҙәни ҡиммәте асыҡлана. Музейға тапшырылған матди байлыҡ араһында Франция, Бөйөк Британия, Испания, Греция, барлығы 35 илдең төрлө номиналдағы тимер аҡсаһы бар. Уларҙың иң иҫкеһе 19-сы быуаттың икенсе яртыһына ҡарай, 20-се быуат башынан ҡалған тәңкәләр араһында ла һирәк осрай торғандары бар. Киләсәктә яңы коллекция айырым күргәҙмә булараҡ халыҡҡа күрһәтеләсәк.\nБашҡортостан таможняһы Милли музейға тәүгә генә нумизматик коллекция тапшырмай. 2012 йылда ла бер тимер аҡса даими һаҡлауға учреждение фондына ҡуйылған. Бынан тыш, музейҙың экспозицияларына халыҡ иғтибарына тәҡдим ителгән алтын, көмөш хазиналар ҙа етерлек.


Әбйәлил - Абзелил > Сәләмәт булығыҙ > Йәсин сүрәһе менән өшкөрөү\n« Түңджинә салауаты\nНамаҙҙың беренсе рәҡәғәтендә Әлхәм сүрәһенән һуң әл-Кәфирун сүрәһе, икенсе рәкәғәттә әл-Ихлас сүрәһе уҡылыр. Сәләм биреп ошо намаҙҙы тамамлағас, намаҙҙың әжер-сауаптарын Рәсүл Әкрам (саллаллаһү ғәләйһи үә сәлләм)гә, уның әһле-бәйттәренә, сәхәбәләренең рухтарына арнау яҡшы булыр. Шунан, ҡабат аяҡ үрә баҫып намаҙға тотонорға кәрәк. Был юлы намаҙ дүрт рәҡәғәттән торасаҡ, намаҙҙы хәжәт намаҙы тип ниәтләргә кәрәк. Был намаҙҙың беренсе рәҡәғәтендә Әлхәм сүрәһенән һуң өс мәртәбә Аятүл — Көрси, намаҙҙың икенсе, өсөнсө, дүртенсе рәкәғәттәрҙә Әлхәм сүрәһенән һуң берәр мәртәбә әл-Ихлас, әл-Фәләк һәм ән-Нәс сүрәләрен уҡылыр.\nШунан һуң сәләм биргәс Аллаһы Тәбәрәкә үә Тәғәлә хәҙрәттәренә үҙеңде, ғәиләңде, яҡындарыңды боҙом, сихыр, зәхмәт, ең — бәреләрҙән, уларҙың ҡағылыштарынан һаҡлаһа ине тип ялбарып доға ҡылыу кәрәк. Шунан, алдан әҙерләп ҡуйған һыу өҫтөнә ауыҙ, ирендәрҙе яҡын килтереп үҙеңде, ғәиләңде, яҡындарыңды боҙом, сихыр, зәхмәт, ен — шайтандан, уларҙың ҡағылыуҙарынан арынырға ярҙам итһә ине тигән уй менән, файҙалы булһа ине тигән ниәт менән Йәсин сүрәһен киләһе тәртип буйынса уҡырға кәрәк:\nЙәсин сүрәһенең 1-12 аяттары һәм ете тапҡыр Аятүл — Көрси,\nЙәсин сүрәһенең 13 — 17 аяттары һәм ете мәртәбә әл — Фәләҡ сүрәһе,\nЙәсин сүрәһенең 18-24 аяттары һәм ете мәртәбә ән — Нәс сүрәһе,\nЙәсин сүрәһенең 25 — 47 аяттары һәм ете мәртәбә әл-Инширах сүрәһе,\nЙәсин сүрәһенең 48 — 60 аяттары һәм ете мәртәбә әл — Ихлас сүрәһе,\nЙәсин сүрәһенең 61 — 69 аяттары һәм ете мәртәбә әл — Әлхәм сүрәһе,\nЙәсин сүрәһенең 70 — 77 аяттары һәм ете мәртәбә әл-Бәҡара сүрәсенең 285-286 аяттар.\nШунан Йәсин сүрәһенең ҡалған 77 — 83 аяттары уҡылыр һәм шуның менән тамамланыр.\nЙәсин сүрәһенең аяттарын (мүбиндәргә тиклем) һәм етешәр мәртәбә уҡыла торған сүрәләр уҡыған һайын һыу өҫтөнә өрөргә кәрәк. Шунан Әғүҙү-бисмилләһир әйтеп өшкөргән һыуҙан 3 йотом һыу әсергә кәрәк, шунан һуң һыуҙы бер аҙ усҡа һалып ошо һыу менән йөҙҙө, башты, муйынды, елкәләргә тиклем ҡулдарҙы һыпырып, йыуып сығырға кәрәк. Һыуҙың ҡалған өлөшө менән йорт-фатирҙың дүрт төп мөйөшөнә, һәр бүлмәнең ишек өҫтөнә, тәҙрәләргә, буҫағаһына сәсрәтеп һибеп сығырға кәрәк. Насип булһа, боҙом — зәхмәттәрҙән ҡотолорһығыҙ, иншәАллаһ.\nӨшкөрә торған һыуға саҡ ҡына Зәм-зәм һыуы өҫтәһәләр бик яҡшы булыр. Зәм-зәм һыуы булмаһа дингеҙ һыуын ҡулланырҙар. Уныһы булмаһа һыуға бер аҙ ғына тоҙ булһа ла һалып шул һыуҙы өшкөрөрҙәр.\nФәрид хәҙрәт Сәлмән календаре, 2019 йыл.\nЙәсин сүрәһе: https://nazir1965.com/x%D3%99%D2%99ist%D3%99r/j%D3%99sin-s%D2%AFr%D3%99%D2%BBe.html\nЭта запись написана автором Назир Сабитов, 20.02.2020 в 00:01, и размещена в категории Сәләмәт булығыҙ. Следите за ответами на эту запись с помощью RSS 2.0. Вы можете написать комментарий или разместить обратную ссылку на своем сайте.


BashOREN.ru » Башкурт в Турции\nЭй һеҙ, кешеләр! Беҙ һеҙҙе бер ир менан бер ҡатындан барлыҡҡа килтерҙек. Бер-берегеҙҙе белер өсөн һеҙҙе халыҡтар һәм ҡәбиләләр яһаныҡ. Арағыҙҙан Аллаһ ҡаршыһында иң хөрмәтле — иң тәҡүәлегеҙ. Аллаһ, ысынлап та, белә, хәбәрҙар!\nБүлмәләр сүрәһе 13-се аят.\nТөркиә менән Башҡортостан араһындағы бәйләнештәр быуаттар төпкөлөнә барып тоташһа ла, башҡорттарҙың Төркиәгә эмиграцияһы аҙ өйрәнелгән күренеш булып ҡала килә.\nКүптәр бәлки XVIII быуат баштарында башҡорттарҙың ханы Мораттың делегация менән төрөк солтаны Әхмәт III барып, башҡорт илен Ғосман империяһы составына индереүен һорағаны хаҡында ишеткәне барҙыр. Шулай уҡ Әхмәтзәки Вәлиди һәм уның арҡаҙаштарының йәки Әбдел-Хәмит Зөбәйер Ҡушай, Әхәт Сәлихов кеүек ғалимдарҙың Төркиәгә эмиграцияһы күптәргә мәғлүм. Һәм ошонда милләттәштәребеҙ хаҡында мәғлүмәт бөтә һымаҡ. Билдәле булыуынса, башҡорттар төрөк солтанына быға тиклем дә делегациялар ебәргән, ә инде башҡорттарҙың Төркиәгә эмиграцияһы Октябрь инҡилабынан күпкә алдараҡ башланған (быға Ғосман империяһының мөһәжирҙәрҙе ҡабул итеү буйынса сәйәсәте әүҙем булышлыҡ иткән) һәм хатта совет осоронда ла дауам иткән. Советтар Союзы тарҡалғас, Төркиәгә башҡорт эмиграцияһы (уҡыу, эшләү, ваҡытлыса йәки даими йәшәү ниәте менән) ҡайтанан башлана.\nӘ золом күргәндән һуң Аллаһ хаҡы өсөн күсеп киткән кешеләр -, Беҙ уларға ошо донъяла бик һәйбәт урындар бүләбеҙ, ә әхирәт көнөнөң әжере — ҙурыраҡ, әгәр улар белһә ине.\nБал ҡорто сүрәһе 41-се аят.\nБашҡорт эмиграцияһы этаптарына һәм башҡорт халҡының һанына күҙәтеү яһау һәм уны өйрәнеү мөмкинлеге юҡ тиерлек. Бының сәбәбе: күпселек документтар өйрәнелмәгән, ә Төркиә башҡорттары буйынса иһә махсус хеҙмәттәр юҡ. Төркиәлә йәшәүсе башҡорттарҙың иҫәбен алыу халыҡтың ныҡ таралып ултырыуы һәм шулай уҡ был илдә халыҡ иҫәбен алыуҙа кешенең милләте күрһәтелмәүе арҡаһында ҡатмарлаша. Шулай уҡ башҡорттарҙы ҡордтар, татарҙар йәки буҙҡорттар менән бутауҙары ихтимал. Ләкин, шуға ҡарамаҫтан, Төркиәлә башҡорттар элек-электән йәшәй, «Башҡорт» фамилияһын йөрөтөүсе кешеләр һәм атамаһында «башҡорт» һүҙе булған тораҡ пункттар бар. «Башҡорт» фамилияһын йөрөтөүсе кешеләргә килгәндә, улар араһында этник башҡорттар ҙа һәм үҙ фамилияһының килеп сығышы хаҡында бер нәмә лә белмәгәндәр ҙә осрай. Ә инде тораҡ пункттарға килгәндә, беҙ уларҙың береһе хаҡында һөйләп китмәксебеҙ.\nКем Аллаһ юлы менән өйөнән күсеп китһә, Ер өҫтөндә киң торасаҡ урын һәм иркенлек табыр. Кем Аллаһ һәм Уның рәсүленә йүнәлеп өйөнән сыҡһа һәм шуның һуңынан уға үлем килһә, уның әжере Аллаһ өҫтөндә була: Аллаһ ярлыҡаусы, рәхимле!\nҠатындар сүрәһе 100-се аят.\nЧифтелер районы Үҙәк Анатолия төбәгенең Эскешәһәр провинцияһында урынлашҡан. Районда бик күп милләт вәкилдәре йәшәй. Атап әйткәндә, төрөктәр, ҡарасайҙар, черкестар, ҡырым татарҙары, ҡазан татарҙары, башҡорттар һ.б.\nРайон үҙәге Чифтелерҙан көньяҡ-көнсығышҡа ҡарай яҡынса 10 километр алыҫлыҡта Башҡорт тигән бер ҙур булмаған ауыл урынлашҡан. Урындағы халыҡ һөйләүенсә, әлеге көндәге ауыл иҫәп буйынса уның икенсе йәки өсөнсө ултырған урыны. Ауыл уға нигеҙ һалынғандан бирле Башҡорт тип аталған һәм атамаһын үҙгәртмәгән. Ауылдың тәүге ултырған урыны бынан көнбайыштараҡ, әлеге ауылдан йыраҡ түгел ерҙә, юл аша булған. Ләкин ул урында ниндәйҙер эпидемия тарала – быға бөжәктәр сәбәпсе була. Был эпидемия арҡаһында халыҡтың күп өлөшө ҡырыла (АЛЛАҺ уларға рәхимле булһын), ә иҫән ҡалғандары иһә башҡа ерҙәргә күсеп ултыра. Урындағы халыҡ әйтеүенсә, күрше ҡарасай ауылында әлеге көндә лә бер нисә «башҡорт» ғаиләһе йәшәй. Бынан һуң, яҡынса 1926 йылда, Башҡорт ауылы яңы урынға, йәғни әлеге урынына, күсереп ултыртыла. Баштағы Башҡорт ауылының ултырған урыны, йорттарының емеректәре, ҡәберҙәре беҙҙең көндәргә тиклем һаҡланған. Һөйләүҙәренсә, был ауылда «татарҙар» йәшәгән, шулай уҡ улар «башҡорттар» тип тә телгә алына – быны асыҡлап китә алманылар. Сәбәбе: «татарҙар» тигәндә йыш ҡына Рәсәйҙәге һәр төрлө төрки һәм төрки булмаған халыҡтарҙы күҙ уңында тоталар. Шул уҡ ваҡытта, урындағы халыҡ һөйләүенсә, башҡорттар хаҡында ла белергә мөмкин.\nБәйән ителгән бер хикәйәгә ярашлы, хәҙерге ауылға нигеҙ һалыусыларҙың береһе – Мәхмәт Туна. Ул сығышы менән Болгариянан булған һәм кешеләргә был ерҙәргә күсеп килергә булышлыҡ иткән. Урындағы халыҡ һөйләүенсә, әлеге көндә был ауылда ҡасандыр Болгариянан, Румыниянан, Македониянан күсеп килгәндәрҙең нәҫелдәре йәшәй. Ә инде баштағы Башҡорт ауылында йәшәгәндәрҙең нәҫелдәре юҡ. Ләкин шулай ҙа урындағы халыҡ башҡорттар һәм Башҡортостан хаҡында белә.\nМилләт хаҡындағы һорауҙарға килгәндә, урындағы халыҡ үҙен «мөһәжирҙәр» йәки «күскенселәр» тип атай. Ауылда барлығы яҡынса 160 кеше йәшәй. Уларҙың күпселеген өлкән быуын вәкилдәре (65 йәштән алып) тәшкил итә.\nАуылдың тәүге мәсете 1929 йылда төҙөлә. Әлеге мәсеткә 1947 йылда нигеҙ һалына. Элегерәк ауылда мәктәп һәм дауахана эшләп килгән. Мәктәп йәшендәге балалар аҙ булыу сәбәпле мәктәпте япҡандар. Шунлыҡтан балалар район үҙәге Чифтелерҙа уҡый.\nУрындағы халыҡ ауыл хужалығы менән шөғөлләнә. Атап әйткәндә, улар һарыҡ, әҙләп һыйыр малы үрсетә; сөгөлдөр, кукуруз, арпа, бойҙай һәм башҡа төр культуралар үҫтерә.\nАуылда шулай уҡ Башҡорт тип аталған ер аҫты һыу сығанаҡтары аға.\nШулай итеп, хәҙерге Башҡорт ауылына кәм тигәндә ике тапҡыр нигеҙ һалынған. Унда башлыса Беренсе донъя һуғышынан һуң Балҡан ярымутрауынан күсеп килгәндәрҙең нәҫелдәре йәшәй.\nБаштағы Башҡорт ауылына нисәнсе йылда нигеҙ һалынғанын һәм уның милли составы ниндәй булғанын теүәл генә асыҡлап булманы. Ләкин унда этник башҡорттарҙың да булыуы бар. Күрәһең, уларҙың күбеһе эпидемиялар арҡаһында үлеп ҡалған, ә ҡалғандары иһә башҡа ерҙәргә күсеп ултырған.\n Фәрүҡ Шәшмәҙ, Башҡорт ауылы.\nЫрыҫҡолов Радик, Шаһиәхмәтова Наилә.\nПо вопросам rados2011@gmail.com\n Буҙҡорт (төрөксәнән — bozkurt «буҙ бүре») — Төркиә милләтселәре ойошмаһы.\n Мөһәжир — яңы ергә күсеп китеүсе.


КОЛЛЕКТИВ МЕНӘН «АТАЙСАЛ»ҒА!\n«Атайсал»ға коллектив менән яҙылып, Сибай ҡалаһындағы «Аладдин» магазины тәҡдим иткән келәм һәм балаҫ оторға мөмкин!\nТотош бер йылға яҙылыусы коллективтар араһында—келәм (2,8х4,8), ә ярты йылға яҙылыусы коллективтар араһында балаҫ (2,5х4) уйнатыласаҡ. Тик коллективтағы кешеләр һаны 20-нән кәм булмаҫҡа тейеш. Мәктәп коллективтары 20 кешегә тулмаған осраҡта—ата-әсәләрҙе, бәләкәй коллективтар туғандарын һәм яҡындарын йәлеп итә ала.\n«Атайсал»ға ярты йылға яҙылыу хаҡы—381 һум 12 тин (индексы—50629), тотош бер йылға—762 һум26 тин (индексы—6029).


Башҡорт дәүләт университеты студенты Константин Быков ярғанаттарҙы клонларға теләй\nБыл әлегә егеттең хыялы ғына, шулай ҙа ул бөгөндән үк фәнни тикшеренеүҙәр өлкәһендә ҙур уңыштарға ирешкән. Мәскәүҙә ойошторолған «Умник-Сириус» конкурсында үҫемлектәрҙе клонлау проекты менән ҡатнашып, ул ярты миллион һумлыҡ грант ота.\nҮҫемлек-донор һайлап алынғас, стериль шарттарҙа уның япраҡ, орлоғо, бөрөһө алына. Башҡорт дәүләт университеты белгестәре еләкте клонлағанда, башлыса мыйығын ҡуллана. Төп маҡсат - үҫемлекте мөмкин тиклем күберәк үрсетеү. Артабан уларға яһалма туҡландырыу мөхите булдырыла.\nВуздың биология факультетында үҫемлектәрҙе клонлау буйынса махсус лаборатория ойошторолған. Теоретик белемде практик йүнәлештә нығытыу өсөн бында барлыҡ мөмкинлектәр булдырылған.\nЛабораторияла үҫемлектәрҙе клонлау буйынса тикшеренеү эштәре 2015 йылда уҡ башлана. Тәжрибә булараҡ тәүҙә тропик орхидея сәскәһе һайлап алына. Хәҙер иһә университет ғалимдары был үҫемлектең утыҙҙан ашыу төрөн һаҡлап ҡалыу буйынса күләмле фәнни эштәр башҡарған. Был хаҡта тиҫтәгә яҡын кандидат һәм докторлыҡ диссертациялары яҙылған.\n19 йәшлек Константин Быковтың эш тәжрибәһенә лә көнләшерлек. Егет мәктәп эскәмйәһенән алып үҫемлектәр донъяһы менән ҡыҙыҡһына, уларҙы үрсетеүҙә яңы алымдар ҡулланыу буйынса инновацион проекты менән ил кимәлендә ойошторолған фәнни конкурстарҙа ла ҙур еңеүҙәр яулаған. Мәскәү дәүләт университетында ойошторолған «Умник-Сириус» конкурсында биш йөҙ мең һумлыҡ грант отоу - киләһе асыштарға ла төп этәргес.\nКонстантин Быков, Башҡорт дәүләт университеты студенты: «Мин үҙ эшемдә лабораторияның агропредприятиелар менән бәйләнеш системаһын ҡараным. Тәжрибә үткәреү өсөн шул уҡ баҫыу, теплица майҙандары талап ителә бит. Беҙ эшләгән үҙәктә үҫемлектәрҙе клонлау буйынса төрлө ысулдар ҡулланыла, республика совхоздары менән дә хеҙмәттәшлек итәбеҙ. Үҫентенең пробирканан алып һатыуға сығарыу процесын күҙәтеү мөмкинлегебеҙ бар. Киләһе ике йылда мин грант аҡсаһына ошо йүнәлештәге эште тағы ла йәнләндерергә теләйем».\nКонстантин Быковтың хыялы ла бар. Ул тәбиғәттә һирәк осрай торған хайуандарҙы клонлау ысулы менән үрсетергә теләй. Шулай уҡ егетте ярғанаттар ҙа ҡыҙыҡһындыра. Әммә ул кешеләрҙе клонларға батырсылыҡ итмәҫ инем, ти.\nКонстантин Быков, Башҡорт дәүләт университеты студенты: «Үҫемлектәрҙе клонлау менән сағыштырғанда был процесс күпкә ҡатмарлыраҡ. Рәсәйҙә кешеләр менән тәжрибәләр ҡуйыу тыйылған, шулай ҙа Ҡытай һәм Америкала ошо йүнәлештә фәнни тикшеренеүҙәр алып барыла. Минеңсә, утыҙ-ҡырҡ йылдан һуң уңышҡа ирешергә мөмкин буласаҡ. Тик был һорауҙың әхлаҡи яғы ла бар бит».\nТеүәл егерме йыл элек бар донъя тән күҙәнәктәренән тәүге тапҡыр клонлау ысулы менән донъяға килгән Долли ҡушаматлы һарыҡтың барлығы хаҡында белә. Ул алты йыл йәшәй, 2003 йылда үпкә ауырыуынан үлә. Һуңынан үрсетеүҙең был ысулы башҡа йорт хайуандарында ла ҡулланыла башлай. Ер шарынан юҡҡа сыҡҡан хайуан төрҙәренә кире ғүмер биреү булһынмы, яңы төрҙәр булдырыумы - фән мөмкинлектәре лә киңәйә.


Һуңғы арала мәктәп педагогтары ойошторған иң лайыҡлы сара—атайҙар ҡоро булды. Атай—ул ғаилә тотҡаһы, Тыуған ерҙе һаҡлаусы, ил ағаһы. Шуға күрә атайҙар балаларына үрнәк, ныҡлы терәк, бар булмышы менән тормош өлгөһө булып йәшәргә тейеш. Лайыҡлы атайҙар йыйылған кәңәшмә ике өлөштән торҙо. Беренсеһе пленар ултырыш булһа, икенсеһендә спорт ярыштары уҙғарылды. Сараның тәүге өлөшөндә ҡала хакимиәте башлығының социаль мәсьәләләр буйынса урынбаҫары Гүзәл Әхмәт ҡыҙы Ишемғолова, мәғариф бүлеге начальнигы Fаяз Әхмәҙулла улы Хәсәнов, ҡаланың атайҙар ҡоро рәйесе Фәнил Fабдрафиҡ улы Әминев сығыш яһаны. Улар үҙ телмәрендә дөйөм мәсьәләләрҙе айырым түгел, ә уртаға һалып һөйләшеү, йөктө бер йүнәлештә тартыу, бер маҡсатҡа ынтылыу бала тәрбиәләүҙә бик мөһим икәнлеген билдәләп үтте. Мәктәп директорының тәрбиә эше буйынса урынбаҫары А.А.Сәләхова балаларҙы илһөйәр итеп тәрбиәләү бурысын һыҙыҡ өҫтөнә алды, атайҙарға бағышланған анкеталарға анализ яһаны, ата-әсәләрҙе мәктәп тормошона яҡын булырға саҡырҙы.\nМәктәптең атайҙар ҡоро рәйесе итеп Башҡортостандың атҡаҙанған артисы, өс бала атаһы Байназаров Баязит Рәмзи улы тәғәйенләнде. Ҡор ағзалары итеп иһә өлгөлө ғаилә башлыҡтары И.В.Вальгер, А.А.Абдуллин, А.В.Власов һайланды. Атайҙар ҡороноң яңыртылған составына положение булдырыу, киләсәккә пландар билдәләү бурысы йөкмәтелде.\nВолейбол, теннис, шашка, мылтыҡтан атыу, гер күтәреү кеүек ярыштар атайҙарҙа сәм уятты. А.И.Григорьев герҙы 119 тапҡыр күтәрҙе. И.А.Ҡотлобаев—мәргән, С.В.Половнев иң шәп шашкасы булып танылды. Еңеүселәргә маҡтау ҡағыҙҙары һәм бүләктәр тапшырылды.


Радий Хәбиров Салауат ҡалаһының белем биреү объекттары менән танышты\n3 Декабрь 2021, 10:47\nФото:Башҡортостан Республикаһы Башлығы сайты\n2 декабрҙә Башҡортостан Башлығы Радий Хәбиров Салауатҡа эш сәфәре барышында ҡаланың белем биреү объекттарында булды.\nКалинин урамында республика етәксеһе 36-сы балалар баҡсаһының корпусын ҡараны. 1975 йылда төҙөлгән бинаға капиталь ремонт башҡарылған, ул 2021 йылдың башында файҙаланыуға тапшырылған. 1990 йылдарҙа балалар баҡсаһы йәмәғәт туҡланыуы урыны итеп үҙгәртелгән, һуңынан корпус бер нисә йыл буш торған.\nКапиталь ремонт «Демография» милли проектын тормошҡа ашырыу барышында үткәрелгән. Төҙөүселәр фасадты яңыртҡан, эске биҙәү эштәрен башҡарған, коммуникацияларҙы алмаштырған, йылы иҙән түшәгән. Бүлмәләрҙә заманса һәм хәүефһеҙ мебель, аш-һыу әҙерләү өсөн ҡорамалдар, һаҡ системаһы, видеокүҙәтеү ҡуйылған, биләмә төҙөкләндерелгән. 2021 йылдың февралендә яңы корпуста тәүге тәрбиәләнеүселәрҙе ҡабул иткәндәр.\n«Башҡортостандың байтаҡ ҡалаларында ошондай буш биналар бар. Яйлап ошо йәһәттән тәртип булдырабыҙ — емереү йәки реконструкциялау тураһында ҡарар ҡабул итәбеҙ, — тине Радий Хәбиров. — Салауатта сифатлы капиталь ремонт эштәрен башҡарҙыҡ, күркәм балалар баҡсаһы ҡалҡып сыҡты».\n2023 йылда Салауат ҡалаһы үҙенең 75 йыллығын билдәләй. Был уңайҙан «Көнсығыш» биҫтәһендә 1 175 урынлыҡ заманса мәктәп һалыу планлаштырыла.\nРадий Хәбиров йәй көнө төҙөлөш эштәрен башлап ебәреү өсөн республиканың 2022 йылға бюджетында ошо мәктәпте төҙөүгә сығымды күҙ уңында тоторға ҡушты.\n«Ҙур ҡалаларыбыҙҙа, ысынлап та, мәктәптәр етешмәй. Салауат хакимиәте башлығы Игорь Геннадьевич Миронов әйтеүенсә, һуңғы тапҡыр бында мәктәп 1994 йылда асылған, — тип билдәләне Радий Хәбиров. — Шул уҡ ваҡытта ҡала үҫешә, яңы, әүҙем үҫешкән биҫтә барлыҡҡа килде. Шуға күрә төҙөрбөҙ. Был халыҡҡа ҡаланың юбилейы уңайынан лайыҡлы бүләк булыр».\nЯңы объект төҙөү Салауат ҡалаһында Рәсәй Президенты Владимир Путин башланғысы менән тәҡдим ителгән дөйөм белем биреү учреждениеларын капиталь ремонтлау федераль программаһын тормошҡа ашыра башларға мөмкинлек бирә. Төҙөкләндерелергә тейешле мәктәптәрҙең уҡыусылары ваҡытлыса яңы белем биреү үҙәгендә уҡый ала.


Өфөнөң 13-сө клиник дауаханаһында «Һаҡсыл поликлиника» проекты ғәмәлгә ашырыла - Bash.News\nӨфөнөң 13-сө клиник дауаханаһында «Һаҡсыл поликлиника» проекты ғәмәлгә ашырыла https://bash.news/news/108991_fn_13s_klinik_dauaxanaynda_asyl_poliklinika_proekty_mlg_ashyryla\nОшо маҡсатта бинала ремонт эштәре башҡарылған, теркәү бүлеге заманлаштырылған. Шулай уҡ пациенттарҙы дауалау процессын еңелләштереү өсөн шәхсән маршрут төҙөлә. Ыңғай үҙгәрештәр тураһында киләһе яҙмала.\nӨфө ҡалаһында йәшәүсе Рәсимә Лебедева дауаханаға йөрөргә тырышмай. Сиратта ултырыу күп ваҡытты ала торғайны, ти ул. Ә бына «Һаҡсыл поликлиника» проекты эшләй башлағандан алып табиптарға күренеү йәки ниндәй ҙә булһа мәғлүмәт белер өсөн оҙаҡ көтөргә кәрәкмәй.\n«Һаҡсыл поликлиника» проекты ғәмәлгә ашырылғандан алып, пациенттарға табипҡа күренеү эше яйға һалына. Электрон теркәү, табиптарға яҙылыу таблоһы, яғымлы персонал. Өфөнөң 13-сө клиник дауаханаһы заман форматына күптән күскән. Ваҡытында күрһәтелгән беренсел ярҙам кеше ғүмерен ҡотҡарырға һәм дауаланыу курсын төҙөргә ярҙам итә, ти табиптар.\nПроектҡа ҡушылыу хеҙмәтләндереү сифатын да арттыра. Пациенттар тураһында мәғлүмәт электрон форматта һаҡлана, шунда уҡ лаборатория һөҙөмтәләре теркәлә.\nДинара Еникеева, һаулыҡ һаҡлау министры урынбаҫары: “Һаҡсыл поликлиника йәки беренсе медик-санитар ярҙам күрһәтеүҙең яңы моделе, тәү сиратта, пациенттарҙың тормошон еңелләштерә. Беҙ граждандарға уңайлы булһын өсөн хеҙмәт итәбеҙ. Беҙҙең маҡсат – ул аңлайышлы һәм күрһәтелгән медицина ярҙамының сифатлы булыуына ирешеү”.\nБыйыл Башҡортостандың 33 дауаханаһы яңы моделгә күсерелә. «Һаулыҡ һаҡлау» милли проекты сиктәрендә 2024 йылға тиклем республиканың барлыҡ медицина учреждениеларында «Һаҡсыл поликлиника» проекты эшләйәсәк.\nВладимир Путин гриппҡа ҡаршы вакцина яһатмаған министрҙарҙы тәнҡитләгән\n13:18, 12 ноя\n07:05, 31 окт


"Салауат Юлаев" Ҡара диңгеҙ буйындағы әҙерлек йыйындарынан ю ғалтыуһыҙ ҡайтты - күренеүенсә, Анапа эргәһендәге Витязево ҡасабаһында урынлашҡан өс йондоҙло "Астория" отелендә ҡалырға теләүселәр булмағандыр. Шишәмбе көнө команда үҙенең тулы составында тәүге күнекмәләрен башланы.\nҮҙ майҙандарында хоккейсылар иҫ киткес уйын күрһәтә, тип әйтеп булмай. Ни тиһәң дә боҙҙа шыуыу бер аҙ онотолған. Күнекмәләр бер ҙә мәрхәмәтле режимда үтмәй - йөкләмәләр ҙур.\nӨҫтәүенә бөгөнгө эҫе көндә ҙур ареналағы боҙ ҙа шәптән түге л. Шайба йәбешә, штанга күтәреп өйрәнгән ҡулдар еңел пластик сәкәнгә уңайлаша алмай. Әйткәндәй, барыһының да тип әйтерлек\nсәкәне пластик йәки графиттан эшләнгән. Беҙҙең мәғлүмәттәр\nбуйынса, бары тик Николай Заварухиндың ғына хоккейсылар приборы ағастан.\nКүнекмәләрҙең тәүге көнөндә хоккей уйынының төп нигеҙҙәренә\nҙур иғтибар бирелде. Состав ике өлөшкә бүленде. Берәүҙәр штанга күтәрһә, икенселәре үҙҙәрен боҙҙа һынаны. Хоккейсы\nсвитерҙарының төҫтәренә ҡарағанда, һөжүмселәрҙең беренсе звеноһы һаҡланған - Волков, Сидякин, Заварухин. Һаҡсылар пар ы Кутейкин һәм Кухтиновтан тора. Хәҙер Мелешко, Микеска, Чуприс һәм Филипп донъяла иң "текә" һаналған төҫтәге свитерҙ а уйнай. Минскиҙан килгән өсөнсө форвард, командалағы урыны әлегә һорау аҫтында булған Алексей Крутиков ҡына һары төҫтәг е майкала.\nБушлай бонус сифатында "юлаевсыларҙың" Ҡара диңгеҙ\nрайонындағы курорт ерен тапауҙары хаҡында бер нисә һүҙ.\nЙыйын Алексей Мезинһыҙ үтә, әммә чехтар ҡатнашлығы арҡаһында экзотикаға бай була. Һуңғылары, шаһиттар әйтеүенсә , әлегә урыҫ телендә насар һөйләшә. Миша бер аҙ һупалаһа, Радик үҙ телендә "бытылдауҙы" хуп күрә.\nЙыйында ҡатнашыусылар әйтеүенсә, туҡланыу яҡшы һәм төрлө булған - клубтың үҙ ашханаһынан бер ҙә кәм түгел, ти хоккейсылар. Улар ике, өс һәм дүрт урынлыҡ номерҙарҙа йәшәгән. Күнекмәләр көнө иртәнге сәғәт һигеҙҙә зарядканан башланған. Сәғәт 11 - ҙә - тренажерҙар залы йәки спорттың уй ын төрө - футбол, баскетбол, гандбол. Кисен сәғәт 18. 00 -дә\n- футбол йәки кросс.\nКүнекмәләргә ҙур иғтибар бирелеү сәбәпле, егеттәрҙең күбе һе буш ваҡытын ял итеп үткәрергә тырышыуы хаҡында белдерә.\nҺәм был ситуацияла диңгеҙ буйына ҡатындары менән килеүсе Роман Кухтинов, Вячеслав Белов, Ярослав Чуприс, Николай Заварухин һәм Дмитрий Мелешконы йәлләргә лә булалыр, моғайын.\nБашҡаларҙың проблемаһы бөтөнләй икенсе төрлө. Тирә - яҡта\nбер ҡыҙ ҙа булманы, тип зарлана улар. Бары тик пенсионер йәшендәгеләр генә.\nДөйөм алғанда, коллектив әлегә формалашыу стадияһында, йәғни берҙәм команда барлыҡҡа килмәгән әле. Был уйындар ваҡытында составта урын өсөн конкурентлыҡтың етди буласағына\nла бәйлелер, моғайын.


Башҡа ҡыҙҙар менән ч рулетка - Видео чат №1 - егет йәки ҡыҙ менән танышып онлайн!\nТүбәнге новгородта Ч таныштырҙы, Ҡыҙҙар һәм Малайҙар менән, Башҡа\nИр-егеттәр һәм ҡатын-ҡыҙҙар Сайтында мәғлүмәт базаһы һәм профилле Чат: 51 579 918 Күптән Өҫтәне: 49 Аралашыу 123 онлайн: 21 мин эҙәрмән булырға 651 Формаһын күрһәтегеҙ: малайы ҡыҙҙы эҙләү Мөһим түгел: малай йәше мөһим Түгел: - Бында: Түбәнге Новгород\nСкачать - Ҡыҙ менән Видеочить Һыҙыҡлы.\nЯңыраҡ интернет селтәре ярҙамында сым Менән осрашыу мөмкинлеге тапты\nТеләһә ниндәй кешеләр менән аралашырға Реаль ваҡыт режимында өсөн, скачать На мобиль кушымталар ғына ул Ҡуйған һәм үҙе телефон или планшет.\nҺеҙ эшләгән иң ҙур арауыҡҡа Алдында формаль булмаған сатнама ҡыйыу Асыу өсөн, һөйләшеүҙе бәхәскә әгәр Һеҙгә йәки ябай тел менән Тыңларға, әйтергә һәм уларҙың башҡаса Бер ҡасан да күргән был Кешеләр-йәғни эҫе һәм тышҡы. Бер нисә тиҫтә йыл элек Булған ышаныуы ауыр, тип, бер Нисә менән аралашырға мөмкин бьет Незнакомец, 197 илдең береһендә йәшәйем, Унда уңайлы программа.\nЧ фотоһүрәт тапшыра ала, текст, Шулай уҡ наклейка тәьмин итеү, Дөрестен, көс һәм кәйеф сағылдырған, Улар һеҙ телисез-се менән Бирелә шул яҡтан ҡоролошо тураһында мәғлүмәт.\nМөмкинлеге булған спектры араһындағы бай, Һеҙҙең төп нисәгә бүленергә мөмкин, Улар аналогы яҡшыртыу программалар менән Тәьмин итеү алдында. Сенсор атмосфера видеофильтр бирергә теләйем.\nБыл минең агент булһа ла һәләтле\nКеше өсөн, камера алдында маҡтағанды Ярата, иҫ киткес матурлыҡ бергә Ҡушыла эффекты булған, кеше итеүгә йүнәлтте. Тупаҫ теркәлгән, ә хаҡы ч Һәм видео, чат, түләй алмайбыҙ, Тип кушымталар мобиль ҡоролмалары өсөн Башҡарыу бик күп хужалар. Ҡушымта ҡулланыу бик уңайлы булһа, Мотлаҡ түгел, ул бөтә донъя Менән аралашып буйынса ир-егет буласаҡ. Һәм иң мөһиме, билдәле бер Аралашыу һәм ҡатын-ҡыҙҙарға килем Килтереү вознаграждаться. Агенттары менән бәйләнеш тотоу мөһим, Әгәр недоразумения буласаҡ һәм дөйөм мәсьәләләр. Бәйләнеш өсөн ҡушымта бик яҡшы. Бик ҡыҙыҡлы әңгәмәләште, әммә сит Ил кешеләре менән инглиз телендә Аралашыу өсөн яҡшы белә, бында Уның менән аралашыуы шул ғына Мөмкин буласаҡ, кем белә рус теле. Әммә, шуға ҡарамаҫтан, бик яҡшы Ҡушымтаһы файҙаланыусыларға һәм иғтибарға лайыҡлы.\nСайтында Видео-таныштырыу. Бонго видеочивать\nПрофиль буйынса эҙләү өсөн ҡулланыла Мөнәсәбәттәре ярылып йәки анкета һәм флирт. Уникаль үҙенсәлеккә эйә беҙҙең сайтында Танышырға һәм тулы кеше хеҙмәте Менән таныштырыу, уларҙың физик етешһеҙлектәренән. Һеҙ беҙҙең сайтҡа аша танышып, Аралашып, төрлө программалар ҡулланып, кеүек, Һәм күп кенә башҡалар.\nChatroulette әгәр Һеҙ эҙләсе, Кем һеҙҙең\nБыл сат, кеше уларҙы ҡулланып һүрәт башҡа, Һеҙҙең өсөн файҙаланыусылар өсөн илдең тураһында мәғлүмәт Бәйләнештә тораЧаты ҡулланыусыларының-сайттар был абсолют анонимно рулетка Һәм хәүефһеҙ булып ҡалһын. Бына кешене ни, енәйәт галилео булып, үҙе Алып барып отвратительно, грубо, бәйләнеш һәм хурлыҡлы.\nУның онлайн-трансляция сәләмләне лектор булараҡ билдәле Кешенең тиреһенең төҫ, бер нисә минут эсендә Ул, кеше күп тупланған тәртибе үҙгәрҙе, был Бик шәп.\nҺөйләшеү барышында тойола, скриншоты түбәндәгесә яһалырға мөмкин. Был һүрәттәр араһында бәйләнештәр эҙләү һәм, улар Мөмкин скачать, профиль социаль селтәрҙәрҙә һәм башҡа Сайттарҙа мәғлүмәт таныштырҙы. Етерлек мәғлүмәттәр эҙләү системаларына һылтанмалар, эш күп Булыуға һылтанып мәғлүмәт интернет һөҙөмтәлә улар мотлаҡ Түгел, шулай уҡ сайтта бушлай осраҡлы фотолар Өсөн түләү, шулай уҡ социаль селтәрендә мәғлүмәт Эҙләү һ. нигеҙендә белем һәм хамский, анализ һәм мәғлүмәтте, Кем ҡалаһында йәшәй, социаль статусын, дуҫ тип Атай ала һәм эшләй. Мин уйлап, операция яһала, әммә был минең Өсөн ғәфү итегеҙ. Шул тиклем ауыр була, кем белә, һамар Ҡала ҙур түгел ул, ә тәртипкә Станкович Светлана Алексеевна әсә оҡшай, проблемаларын һөйләп, мәҙәни Кешенән ашыу булған тип, тылсым рулетка, харизматичность Һәм эшләүсе оҫта. Бигерәк тә шул ҡурҡып, уның кемдәр менән Аралашыуы, сөнки ул яҡшы маҡсаты - канал һыуҙары Авторы эҙәрлекләп, улар, мин уйлайым, һеҙгә лә Оҡшар.\nҺеҙ төньяҡ европа илдәре ҡыҙыҡ табып, улар менән танышырға мөмкинме һеҙ, актив дания беҙгә веб-камера онлайнБыл хоҡуҡтары буйынса европа аталған серле скандинавия ынйылары гәүһәрҙәре, һирәк осраған матурлыҡ символы. Йәшел ултыртты, парк һәм баҡсаларҙа, урамдар таҙа һәм күмәк күңел асыу - был һеҙ үҙ күҙҙәре менән күреп һоҡланып бөтә илдән һәм ҡорамалдар алабыҙ. Ҡарт королгә баш ҡалаһында бөтә донъя буйынса дәүләт беҙ камера ҡуйған биләмәлә, ләкин, сөнки һеҙ һәр саҡ үҙәктә булды бөтөн халыҡтар хәрәкәте. Ҡасан копенгагенда-өс йәғни утрауы, ғәжәп был камера һеҙҙең иғтибарға лайыҡлы күренеш. Үҙ еренең матур пейзажы викинг дан, пляж һәм тәбиғәт тейелмәгән зарарланмай.\nБыл бәләкәй генә дәүләте менән боронғо һәм бай тарихлы, мәҙәниәте бай һәм мауыҡтырғыс легендалар.\nБында әкиәт барыһы да - ауыл йәмле, йәшел урмандар уратып алған һәм иҫке замоктар, архитектура, ул наслаждайся сикһеҙ булып, яҡташтарыбыҙ, үҙе уңайлы. Был сервис ярҙамында практик экстравагантный урын беҙгә матурлыҡты баһалай.\nВенецияла осраҡлы Осрашыу, төндә Бер ҡыҙ Менән таныштым. Ниндәй\nDI ANUNCIA MEI APARESÉ SOLAMENTE E MIEMBRONAN DI E GRUPO.\nзаможняя ҡатын-ҡыҙ менән танышырға теләй ҡыҙы менән бушлай онлайн видео чат таныш булмаған онлайн видео чат ч видео трансляции онлайн бушлай таныша видео етди таныштырҙы. онлайн видео чат танышты рулетка менән телефон ч онлайн ҡыҙы таныштырҙы онлайн заможняя ҡатын-ҡыҙ менән танышырға теләп иғлан


Гуцко Денис Николаевич — Башҡорт Википедияһы\n(Денис Николаевич Гуцко битенән йүнәлтелде)\nДенис Николаевич Гуцко (1969 йылда Тбилисиҙа тыуған) — Рәсәй яҙыусыһы, Рәсәй йәш яҙыусылар форумында ҡатнашыусы «Букер — Открытая Россия» премияһы лауреаты (2005), Халыҡ-ара «Куликово Поле» асыҡ әҙәбиәт премияһының «Публицистика» (2014) номинацияһы лауреаты.\n2 Денис Гуцко китаптары\nТбилисиҙа урта мәктәпте тамамлаған. 1987 йылда Дондағы Ростовҡа күсеп килә. Ростов дәүләт университетының геолог-география факультетын «Экология һәм ғәмәли геохимия» һөнәре буйынса тамамлай. Совет Армияһы сафында хеҙмәт итә. Хәҙерге ваҡытта Дондағы Ростовта йәшәй.\n2000 йылда «Литературная газета»һының «ЛГ — Көньяҡ Рәсәй» ҡушымтаһында уның «Прирученный лев» хикәйәһе баҫылып сыға. 2002 йылда «Знамя» журналында «Апсны абукет» хикәйәһе баҫыла. «Дружба народов» һәм «Волга» журналдары авторы.\nРәсәй йәш яҙыусылар форумында ҡатнашыусы (Мәскәү-Липки, 2001, 2002, 2003). Икенсе Форум һөҙөмтәләре буйынса Рәсәй Федерацияһы мәҙәниәт министрлығының стипендиаты. «Букер премияһы (Рәсәй)» лауреаты (2005(«Без пути-следа»)романы өсөн}. Шул уҡ йылда «Без пути-следа» романы, «Там, при реках Вавилона» повесы менән берләштереп, «Русскоговорящий» дилогияһы итеп нәшер ителә.\nДенис Гуцко китаптары[үҙгәртергә | вики-тексты үҙгәртергә]\nДенис Гуцко на сайте «Новая литературная карта России»\nBIBSYS: 7063523 · BNF: 16123347s · GND: 140488618 · ISNI: 0000 0003 8683 3857 · LCCN: nr2006013716 · LNB: 000118899 · NKC: mzk2013795998 · NTA: 318673975 · NUKAT: n2008083654 · SUDOC: 115659455 · VIAF: 268038372\nCығанаҡтар[үҙгәртергә | вики-тексты үҙгәртергә]\n↑ В Москве наградили лауреатов первой литературной премии "Куликово поле" // ИТАР-ТАСС. 23 сентября 2014 г.\n↑ Калмыков В. . 50 самых ярких дебютов в прозе начала третьего тысячелетия // Литературная Россия. 25 марта 2005.\nhttps://ba.wikipedia.org/w/index.php?title=Гуцко_Денис_Николаевич&oldid=739456 ҡабул ителгән\nXXI быуат рус яҙыусылары\nXXI быуат Рәсәй яҙыусылары\n1969 йылда тыуғандар\nБыл бит һуңғы тапҡыр 05:55 2 август 2017 үҙгәртелгән.